**ZMLUVA O DIELO A O POSKYTOVANÍ SLUŽIEB**

**č. .../.../.../BVS** (ďalej len „**Zmluva**“)

uzatvorená podľa ustanovení § 536 a nasl. a § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa zákona č. 185/2015 Z.z. Autorský zákon v znení neskorších predpisov (ďalej len „**Autorský zákon**“)

**ČLÁNOK 1.**

**ZMLUVNÉ STRANY**

**1.1 Objednávateľ:**

 Obchodné meno: **Bratislavská vodárenská spoločnosť, a.s.**

Sídlo:Prešovská 48, 826 46 Bratislava

V zastúpení: vyplní obstarávateľ

IČO: 35 850 370

DIČ: 2020263432

IČ DPH: SK2020263432

Bankové spojenie: Všeobecná úverová banka, a.s.

Číslo účtu (IBAN): SK07 0200 0000 0000 0100 4062

SWIFT: SUBASKBX

Zápis: obchodný register Mestského súd Bratislava III, oddiel: Sa, vložka č. 3080/B

(ďalej len „**Objednávateľ**“)

**1.2 Zhotoviteľ:**

Obchodné meno: vyplní uchádzač

Sídlo: vyplní uchádzač

V zastúpení: vyplní uchádzač

IČO: vyplní uchádzač

DIČ: vyplní uchádzač

IČ DPH: vyplní uchádzač

Bankové spojenie: vyplní uchádzač

Číslo účtu (IBAN): vyplní uchádzač

SWIFT: vyplní uchádzač

Zápis: vyplní uchádzač

(ďalej len „**Zhotoviteľ**“)

*V prípade, ak sa úspešným uchádzačom stane skupina dodávateľov podľa § 37 Zákona o verejnom obstarávaní (ďalej len „skupina dodávateľov“), uvedú sa identifikačné údaje vedúceho člena skupiny a tiež v rovnakom rozsahu identifikačné údaje ďalšieho/ďalších člena/členov skupiny dodávateľov a súčasne sa v úvode Zmluvy (pri označení jednotlivých členov skupiny dodávateľov na strane Zhotoviteľa) doplní nasledovný text:*

*„názov skupiny dodávateľov -* združenie/skupina dodávateľov bez právnej subjektivity, vytvorené na základe *„označenie zmluvy, napr. zmluva o združení“* zo dňa XX.XX.2025“

(Objednávateľ a Zhotoviteľ ďalej spolu len „**zmluvné strany**“ alebo jednotlivo „**zmluvná strana**“)

**PREAMBULA**

Zmluvné strany uzatvárajú túto Zmluvu v súlade s výsledkom verejného obstarávania, realizovaného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (inde v Zmluve len „**Zákon o verejnom obstarávaní**“) na predmet nadlimitnej zákazky ktorého oznámenie o vyhlásení verejného obstarávania bolo uverejnené v Úradnom vestníku Európskej únie zo dňa [•] pod č. [•] a vo Vestníku verejného obstarávania č. [•] zo dňa [•] pod zn.: [•] (ďalej len „**Zákazka**").

Táto Zmluva sa uzatvára na základe ponuky Zhotoviteľa, ktorá bola na základe kritéria na vyhodnotenie ponúk, stanoveného v postupe zadávania Zákazky, vyhodnotená ako úspešná a Objednávateľ túto ponuku Zhotoviteľa prijal.

*V prípade, ak sa úspešným uchádzačom stane skupina dodávateľov, bude v Zmluve na tomto mieste uvedený nasledovný text:*

„Vedúci člen združenia/skupiny dodávateľov a člen/členovia združenia/skupiny dodávateľov sú zo všetkých záväzkov zo Zmluvy, vrátane záväzku nahradiť škodu, zaviazaní voči Objednávateľovi spoločne a nerozdielne. Ak združenie/skupina dodávateľov zanikne, Objednávateľ bude oprávnený uplatniť si akékoľvek práva a nároky, vyplývajúce z tejto Zmluvy, u ktoréhokoľvek subjektu (ktoréhokoľvek člena združenia/skupiny dodávateľov), uvedeného na strane Zhotoviteľav článku 1. tejto Zmluvy.“

**ČLÁNOK 2.**

**PREDMET ZMLUVY**

1. Predmetom tejto Zmluvy je záväzok Zhotoviteľa:
2. vykonať analýzu východiskového stavu (AS-IS) IT prostredia Objednávateľa v rozsahu podľa prílohy č. 1 tejto Zmluvy;
3. na základe výsledkov analýzy podľa podbodu 2.1.1. vypracovať návrh riešenia budúceho stavu IT prostredia Objednávateľa minimálne v rozsahu podľa prílohy č. 1 tejto Zmluvy;
4. vypracovať detailný časový plán s míľnikmi plnenia Zmluvy, v rámci ktorého je povinný dodržať lehoty a termíny podľa bodu 3.2. článku 3 Zmluvy;
5. zabezpečiť (i) implementačné a systémové integrácie a realizáciu adopčnej kampane, ako aj následnú (ii) realizáciu fázy Hypercare minimálne v rozsahu podľa prílohy č. 1 tejto Zmluvy;

(inde v Zmluve činnosti podľa tohto bodu 2.1 spolu len ako „**Dielo**“ a jednotlivé podbody 2.2.1 až 2.2.4 osobitne ako „**časť Diela**“)

1. realizovať školenia zamestnancov Objednávateľa a vypracovať školiace materiály minimálne v rozsahu podľa časti 5 prílohy č. 1 tejto Zmluvy (ďalej len „**školenia**“);
2. vypracovať a poskytnúť Objednávateľovi systémovú a prevádzkovú dokumentáciu potrebnú na užívanie Diela, ako aj ďalšiu dokumentáciu v rozsahu podľa prílohy č. 1 tejto Zmluvy (ďalej len „**Dokumentácia**“);
3. poskytovať Objednávateľovi služby technickej podpory k dodanému Dielu formou (i) štandardnej reaktívnej podpory a (ii) proaktívnej podpory v rozsahu a spôsobom vymedzeným v  prílohe č. 1 tejto Zmluvy (ďalej len „**služby SLA**“);
4. poskytovať Objednávateľovi doplnkové služby nadštandardnej technickej podpory na základe individuálnych objednávok podľa ich špecifikácie v zmysle prílohy č. 1 tejto Zmluvy, a to v maximálnom rozsahu **1600** (slovom: tisíc šesťsto) **osobohodín** počas 24 (slovom: dvadsaťštyri) **mesiacov** (ďalej len „**služby** **nadštandardnej podpory**“). Rozsah reálneho poskytovania služieb nadštandardnej podpory bude závisieť výlučne od aktuálnych potrieb Objednávateľa, t.j. v prípade, že bude potreba poskytovania služieb nadštandardnej podpory nižšia ako je max. počet osobohodín, uvedený v tomto bode Zmluvy, nevzniká Zhotoviteľovi automaticky nárok na poskytnutie kompletného rozsahu (maximálneho množstva) a ani nárok na náhradu škody či právo na odstúpenie od Zmluvy.
5. Predmetom tejto Zmluvy je aj záväzok Objednávateľa zaplatiť Zhotoviteľovi cenu podľa článku 4. tejto Zmluvy (všetky záväzky spolu inde v Zmluve len „**Predmet Zmluvy**“ a jednotlivé podbody 2.1.1 až 2.1.8 ako „**časť/ti Predmetu Zmluvy**“).

**ČLÁNOK 3.**

**DOBA TRVANIA ZMLUVY, ČAS A MIESTO PLNENIA**

1. Táto Zmluva sa uzatvára na dobu určitú, a to **na dobu odo dňa nadobudnutia jej účinnosti do uplynutia** 24(slovom: dvadsaťštyri) **mesiacov odo dňa** akceptácie post-migračnej fázy Objednávateľom podľa podbodu 3.2.3. tohto článku Zmluvy (t.j. odo dňa podpísania posledného Preberacieho protokolu oprávnenou osobou Objednávateľa zo Zmluvy)**, najdlhšie však na dobu 5** (slovom: päť) **rokov odo dňa nadobudnutia účinnosti Zmluvy.**
2. Zhotoviteľ sa zaväzuje:
	* 1. vykonať analýzu východiskového stavu IT prostredia Objednávateľa, vypracovať návrh riešenia jeho budúceho stavu, ako aj vypracovať detailný časový plán podľa podbodov 2.1.1. až 2.1.3. tejto Zmluvy, a to najneskôr do 2 (slovom: dvoch) mesiacov od nadobudnutia účinnosti Zmluvy (ďalej len „prípravná fáza“);
	1. zabezpečiť implementáciu a systémové integrácie, vrátane realizácie a ukončenia adopčnej kampane podľa podbodu 2.1.4. tejto Zmluvy v lehote 6 (slovom: šiestich) mesiacov odo dňa protokolárnej akceptácie prípravnej fázy Objednávateľom a dodania potrebných licencií špecifikovaných v návrhu budúceho stavu vypracovaného v prípravnej fáze (ďalej len „implementačná fáza“); Implementačná fáza sa môže po dohode Objednávateľa a Zhotoviteľa predĺžiť na základe výstupov z “to be” analýzy v rámci prípravnej fázy, a to maximálne o 2 (slovom: dva) mesiace a za predpokladu súčasného naplnenia podmienok uvedených v bode 3.4. tohto článku Zmluvy;
	2. zabezpečiť realizáciu fázy *Hypercare* podľa podbodu 2.1.4. (ii) v lehote 3 (slovom: troch) mesiacov odo dňa protokolárnej akceptácie implementačnej fázy Objednávateľom (ďalej len „Hypercare“), ukončením a akceptáciou ktorej sa Dielo považuje za dokončené;
	3. zabezpečiť realizáciu školení zamestnancov Objednávateľa počas implementačnej fázy a v prípade potreby aj počas fázy Hypercare, a to v rozsahu podľa prílohy č. 1 tejto Zmluvy a termínoch podľa individuálnych požiadaviek Objednávateľa;
	4. poskytovať služby SLA v termínoch a lehotách v súlade s časovým plánom podľa prílohy č. 1 Zmluvy, a to počas obdobia 24 mesiacov počnúc dňom protokolárneho prevzatia fázy Hypercare Objednávateľom;
	5. poskytnúť Objednávateľovi kompletnú Dokumentáciu podľa podbodu 2.1.6. Zmluvy najneskôr ku dňu protokolárnej akceptácie implementačnej fázy Objednávateľom a v prípade každej jej zmeny alebo úpravy bezodkladne,
	6. poskytovať Objednávateľovi služby nadštandardnej podpory podľa podbodu 2.1.8 článku 2. tejto Zmluvy odo dňa protokolárnej akceptácie fázy Hypercare a v termínoch uvedených v príslušnej objednávke vystavenej Objednávateľom.

(ďalej všeobecne lehoty podľa podbodov 3.2.1. až 3.2.7. aj ako „Termín dodania“).

1. Ak sa zmluvné strany nedohodnú inak, miestom plnenia Predmetu Zmluvy je sídlo Objednávateľa – Prešovská 48, Bratislava, a ak to technické podmienky umožňujú a ak sa Zmluvné strany na tom dohodnú, Zhotoviteľ môže plniť Predmet Zmluvy aj prostredníctvom vzdialeného prístupu. Zhotoviteľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa, ktoré Objednávateľ sprístupnil Zhotoviteľovi pre účely plnenia Predmetu Zmluvy.
2. Termín dodania implementačnej fázy sa môže predĺžiť podľa podbodu 3.2.2. tohto článku Zmluvy, pričom dôvody a rozsah takéhoto predĺženia Termínu dodania implementačnej fázy musia byť riadne zdokumentované a odsúhlasené oboma Zmluvnými stranami formou dodatku k tejto Zmluve, a to v prípade, ak nastanú také objektívne okolnosti, ktoré nemajú pôvod v plneniach príslušnej časti Predmetu Zmluvy Zhotoviteľom a za ktoré Zhotoviteľ podľa tejto Zmluvy zodpovedá, najmä:
	1. ak Zhotoviteľ na základe výstupov z “to be” analýzy vypracovanej v rámci prípravnej fázy identifikoval potrebu realizácie nevyhnutných zmien, ktoré zásadným spôsobom menia rozsah alebo technické parametre implementácie, a Zhotoviteľ zároveň nevyhnutnosť týchto zmien riadne zdokumentoval, odôvodnil a preukázal Objednávateľovi už počas prípravnej fázy;
	2. boli zistené nové skutočností počas implementačnej fázy, ktoré nebolo možné ani pri vynaložení odbornej starostlivosti Zhotoviteľa predvídať počas priebehu prípravnej fázy, ako najmä nekompatibilita s existujúcimi systémami Objednávateľa alebo potreba dodatočných integračných rozhraní pre riadne a včasné ukončenie implementačnej fázy;
	3. v čase od nadobudnutia účinnosti tejto Zmluvy do ukončenia implementačnej fázy došlo k nepredvídateľným legislatívnym a/alebo regulačným zmenám, ktoré majú za následok vznik dodatočných požiadaviek na vlastnosti Diela alebo jeho technické riešenie, najmä v oblasti ochrany osobných údajov a kybernetickej bezpečnosti.

**ČLÁNOK 4.**

**CENA A PLATOBNÉ PODMIENKY**

1. Zmluvné strany sa dohodli na **cene za časti Predmetu Zmluvy podľa podbodov 2.1.1 až 2.1.7. článku 2. Zmluvy** **vo výške** **uvedenej v cenovej kalkulácii podľa prílohy č. 2 Zmluvy** (inde v Zmluve len „**Kúpna cena**“).

Kúpna cena zahŕňa všetky náklady Zhotoviteľa, súvisiace s poskytovaním vyššie uvedených častí Predmetu Zmluvy, vrátane prípadných nákladov tretích strán, t.j. Zhotoviteľ nemá nárok na úhradu akýchkoľvek iných nákladov, výdavkov, poplatkov a pod., ktoré mu z akéhokoľvek dôvodu vzniknú v súvislosti s plnením týchto častí Predmetu Zmluvy počas celej doby platnosti a účinnosti Zmluvy.

Celková zmluvná cena počas doby platnosti a účinnosti Zmluvy predstavuje sumu vo výške vyplní obstarávateľ na základe cenovej ponuky úspešného uchádzača**,- EUR bez DPH** (slovom: xxxx eur) (ďalej len „**Celková zmluvná cena**“).

1. Cena za časť Predmetu Zmluvy podľa podbodu 2.1.8 článku 2. tejto Zmluvy predstavuje sumu vo výške vyplní obstarávateľ na základe cenovej ponuky úspešného uchádzača**,- EUR bez DPH/osobohodina** (slovom: xxxx eur). Objednávateľ bude čerpať max. počet osobohodín, uvedený v podbode 2.1.8 článku 2. tejto Zmluvy, výlučne na základe svojich aktuálnych potrieb, t.j. Objednávateľ nie je povinný vystaviť objednávky v rozsahu, rovnajúcom sa max. počtu osobohodín v zmysle podbodu 2.1.8 článku 2. Zmluvy. Zhotoviteľ sa zaväzuje, že voči Objednávateľovi nebude uplatňovať žiadne sankcie z dôvodu nevyčerpania max. počet osobohodín v danom roku trvania Zmluvy a z tohto dôvodu Zhotoviteľovi nevzniká právo na odstúpenie od Zmluvy.
2. Ku cenám podľa tohto článku Zmluvy bude uplatnený režim DPH podľa právnej úpravy platnej ku dňu vzniku daňovej povinnosti.
3. Zmluvné strany sa dohodli na nasledovných fakturačných podmienkach:
4. Fakturácia za jednotlivé časti Diela sa uskutoční po vykonaní príslušnej časti Diela (podľa podbodov 2.1.1 až 2.1.4 článku 2. Zmluvy) a spísaní Preberacieho protokolu o odovzdaní a prevzatí vykonanej časti Diela podľa bodu 5.6. článku 5. Zmluvy), pričom pri fakturácií jednotlivých častí Diela budú tieto rozdelené v súlade s prílohou č. 2 Zmluvy. Zhotoviteľ je pred vystavením faktúry povinný predložiť Objednávateľovi v 2 (slovom: dvoch) vyhotoveniach Preberací protokol na posúdenie, vecnú kontrolu správnosti. Po písomnom odovzdaní a prevzatí príslušnej časti Diela na základe podpísania Preberacieho protokolu a výkazu vykonaných prác a dodávok Oprávnenou osobou Objednávateľa, je Zhotoviteľ povinný do 15 (slovom: pätnástich) dní vystaviť faktúru za podmienok uvedených ďalej v tomto článku Zmluvy;
5. Fakturácia za všetky Zhotoviteľom úspešne realizované školenia (podľa podbodu 2.1.5. článku 2. Zmluvy) sa uskutoční po podpísaní príslušného Preberacieho protokolu, ktorého návrh vyhotoví Zhotoviteľ po úspešnej realizácii posledného školenia podľa tejto Zmluvy a jej príloh. Zhotoviteľ je pred vystavením faktúry podľa predchádzajúcej vety povinný predložiť Objednávateľovi v 2 (slovom: dvoch) vyhotoveniach Preberací protokol so špecifikáciou všetkých školení zrealizovaných na základe tejto Zmluvy. Na základe podpísania Preberacieho protokolu Oprávnenou osobou Objednávateľa podľa predchádzajúcej vety je Zhotoviteľ povinný do 15 (slovom: pätnástich) dní vystaviť faktúru za podmienok uvedených ďalej v tomto článku Zmluvy; pre vylúčenie pochybností platí, že časť Kúpnej ceny.
6. Fakturácia za vypracovanie a poskytnutie kompletnej Dokumentácie (podľa podbodu 2.1.6. článku 2. Zmluvy) sa uskutoční po spísaní Preberacieho protokolu o odovzdaní a prevzatí kompletnej Dokumentácie podľa bodu 5.16. článku 5. Zmluvy). Zhotoviteľ je pred vystavením faktúry podľa predchádzajúcej vety povinný predložiť Objednávateľovi v 2 (slovom: dvoch) vyhotoveniach Preberací protokol so špecifikáciou Objednávateľovi poskytnutej Dokumentácie v rámci postupu podľa bodu 5.16. článku 5. Zmluvy. Po písomnom odovzdaní a prevzatí kompletnej Dokumentácie na základe podpísania Preberacieho protokolu Oprávnenou osobou Objednávateľa, je Zhotoviteľ povinný do 15 (slovom: pätnástich) dní vystaviť faktúru za podmienok, uvedených ďalej v tomto článku Zmluvy.
7. Zmluvné strany sa dohodli, že fakturačným obdobím za poskytovanie služieb SLA reaktívnej podpory podľa bodu 2.1.7 (i) článku 2. tejto Zmluvy a služieb SLA proaktívnej podpory podľa bodu 2.1.7 (ii) článku 2. tejto Zmluvy je kalendárny mesiac, v ktorom boli tieto služby SLA poskytnuté. Fakturácia za služby SLA podľa prechádzajúcej vety bude vykonávaná podľa podmienok a v súlade s jednotkovou cenou uvedenou v prílohe č. 2 tejto Zmluvy. Zhotoviteľ vystaví a doručí Objednávateľovi súhrnnú faktúru najneskôr do 15 (slovom: pätnástich) kalendárnych dní po uplynutí kalendárneho mesiaca, v ktorom Zhotoviteľ poskytoval Objednávateľovi služby SLA reaktívnej a/alebo proaktívnej podpory podľa tohto bodu Zmluvy, nie však skôr, než Objednávateľ (prostredníctvom Oprávnenej osoby Objednávateľa) písomne odsúhlasil výkaz prác a výkonov, vykonaných Zhotoviteľom v rámci poskytovania príslušných služieb SLA reaktívnej a/alebo proaktívnej podpory; Objednávateľom písomne odsúhlasený výkaz prác a výkonov, tvorí prílohu faktúry na úhradu služieb SLA podľa tohto bodu Zmluvy.
8. Zmluvné strany sa dohodli, že fakturačným obdobím za poskytovanie služieb nadštandardnej podpory podľa bodu 2.1.8 článku 2. tejto Zmluvy je kalendárny mesiac, v ktorom boli tieto služby nadštandardnej podpory poskytnuté. Fakturácia za jednotlivé služby nadštandardnej podpory podľa prechádzajúcej vety bude vykonávaná podľa podmienok a v súlade s jednotkovými cenami, uvedenými v prílohe č. 2 tejto Zmluvy. Zhotoviteľ vystaví a doručí Objednávateľovi súhrnnú faktúru najneskôr do 15 (slovom: pätnástich) kalendárnych dní po uplynutí kalendárneho mesiaca v ktorom Zhotoviteľ poskytoval Objednávateľovi služby nadštandardnej podpory podľa tohto bodu Zmluvy, nie však skôr, než Objednávateľ (prostredníctvom Oprávnenej osoby Objednávateľa) písomne odsúhlasil výkaz prác a výkonov, vykonaných Zhotoviteľom v rámci poskytovania príslušných služieb nadštandardnej podpory; Zhotoviteľ poskytnutie nadštandardnej podpory podľa tohto bodu Zmluvy uvedie v súhrnnej faktúre spolu so Službami SLA reaktívnej a proaktívnej podpory v zmysle bodu 4.4.4. tohto článku Zmluvy. Objednávateľom písomne odsúhlasený výkaz prác a výkonov, tvorí prílohu súhrnnej faktúry na úhradu jednotlivých služieb nadštandardnej podpory podľa tohto bodu Zmluvy .
9. Všetky faktúry a súhrnne faktúry (ďalej len „**faktúra**“) budú Zhotoviteľom zasielané Objednávateľovi na e-mailovú adresu: **e-infaktury@bvsas.sk**.
10. Za deň doručenia faktúry, ktorá bude vystavená po vecnej a formálnej stránke v súlade s podmienkami, stanovenými v tomto článku Zmluvy, sa považuje deň doručenia faktúry na e-mailovú adresu, uvedenú v bode 4.5 tohto článku Zmluvy. Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.

Objednávateľ nenesie zodpovednosť za nedoručenie faktúry zo strany Zhotoviteľa a ani nie je povinný o tejto skutočnosti Zhotoviteľa upovedomiť.

1. Faktúra musí obsahovať všetky náležitosti podľa zákona č. 222/2004 o dani z pridanej hodnoty v znení neskorších predpisov (ďalej len „**zákon o DPH**”), vrátane rozdelenia predmetu fakturácie na jednotlivé druhy dodaných tovarov a služieb v zmysle ustanovení § 74 ods. 1 písm. f) tohto zákona. Prílohu k faktúre bude tvoriť Preberací protokol, resp. výkaz prác a výkonov podpísaný Oprávnenou osobou Objednávateľa. Vo faktúre bude uvedené interné číslo objednávky, pod ktorým ju Objednávateľ eviduje. V prípade, že vo fakturačnom období, nastalo dodanie časti/tí Predmetu Zmluvy na základe viacerých objednávok, je Zhotoviteľ povinný vo faktúre uviesť samostatne cenu za každú objednávku, vrátane interného čísla objednávky, pod ktorým ju Objednávateľ eviduje.
2. Objednávateľ podpisom tejto Zmluvy udeľuje Zhotoviteľovi súhlas k zasielaniu faktúr v elektronickej forme (v súlade s ustanovením § 71 ods. 1 písm. b) zákona o DPH).
3. V predmete e-mailu, ktorým bude elektronická faktúra zasielaná, musí byť (za účelom základnej identifikácie) uvedené slovo: „faktúra“, „invoice“, „dobropis“, „ťarchopis“; popri tomto označení môžu byť v predmete e-mailu uvedené aj ďalšie znaky, slúžiace k bližšej identifikácii (čísla alebo písmená).
4. Elektronická faktúra musí byť vystavená len vo formátoch súborov PDF, TIF, JPEG, BMP a nesmie byť zaheslovaná, zamknutá na tlačenie, ani komprimovaná.
5. Každý e-mail môže obsahovať v prílohe iba jednu elektronickú faktúru, pričom všetky dokumenty, ktoré sa prikladajú k faktúre (podľa bodu 4.7 tohto článku Zmluvy) musia byť zaslané v tom istom e-maile ako samotná faktúra. E-mail, ktorým bude zasielaná elektronická faktúra (prípadne spolu s ďalšími dokumentami) nesmie byť väčší než 20 MB.
6. Zhotoviteľ je povinný zabezpečiť vierohodnosť pôvodu neporušenosť obsahu a čitateľnosť faktúry, vyhotovenej v elektronickej forme, v súlade s podmienkami zákona o DPH. Podpis faktúry kvalifikovaným elektronickým podpisom sa nevyžaduje.
7. V prípade, že faktúra:

- bude obsahovať nesprávne údaje, nesprávne fakturovanú cenu,

- nebude obsahovať všetky potrebné náležitosti (vrátane príloh) podľa tejto Zmluvy,

- nebude zabezpečená vierohodnosť jej pôvodu, neporušenosť obsahu a čitateľnosť a/alebo

- nebude zaslaná v súlade s podmienkami, dohodnutými v tejto Zmluve, je Objednávateľ oprávnený vrátiť ju Zhotoviteľovi na doplnenie alebo opravu. Faktúra bude vrátená na emailovú adresu, z ktorej bola doručená, to neplatí ak Zhotoviteľ v tomto bode Zmluvy stanoví inú/osobitnú adresu pre tento účel a to: **..........@............** *doplní uchádzač alebo bude vyznačený text odstránený*. V takom prípade sa zastaví plynutie lehoty splatnosti a nová lehota splatnosti začne plynúť dňom doručenia opravenej faktúry Objednávateľovi spôsobom, uvedeným v bode 4.14 tohto článku Zmluvy.

1. Lehota splatnosti faktúry je tridsať (30) dní odo dňa jej doručenia na e-mailovú adresu Objednávateľa, uvedenú v bode 4.5 tohto článku Zmluvy.
2. Objednávateľ neposkytuje zálohy ani preddavky na Kúpnu cenu.
3. Platobná povinnosť Objednávateľa sa považuje za splnenú v deň, kedy bude uhrádzaná suma odpísaná z účtu Objednávateľa.
4. V prípade, ak kedykoľvek po uzavretí Zmluvy nastanú u Zhotoviteľa dôvody na zrušenie registrácie pre DPH v zmysle príslušnej právnej úpravy alebo bude Zhotoviteľ zverejnený v príslušnom zozname osôb, vedenom Finančným riaditeľstvom SR, je Zhotoviteľ povinný o tejto skutočnosti Objednávateľa bez zbytočného odkladu informovať. V prípade porušenia povinnosti podľa predchádzajúcej vety vzniká Objednávateľovi právo na náhradu škody, ktorá mu vznikne v dôsledku porušenia oznamovacej povinnosti, najmä na náhradu DPH.
5. V prípade, že bankový účet Zhotoviteľa, uvedený v článku 1. tejto Zmluvy, nebude ku dňu vystavenia faktúry zverejnený v zozname bankových účtov Zhotoviteľa používaných na podnikanie na webovom sídle Finančného riaditeľstva Slovenskej republiky (ďalej len „**zoznam**“ a „**FR**“), je Objednávateľ oprávnený uhradiť fakturovanú sumu na bankový účet (v prípade viacerých účtov na ktorýkoľvek účet), ktorý je zverejnený v predmetnom zozname. V prípade, že ku dňu vystavenia faktúry nebude v zozname na webovom sídle FR zverejnený žiadny bankový účet Zhotoviteľa používaný na podnikanie, je Objednávateľ oprávnený uhradiť Zhotoviteľovi fakturovanú sumu bez DPH a príslušnú DPH uhradiť na číslo účtu správcu dane, vedené pre Zhotoviteľa. V uvedených prípadoch sa takto vykonanou úhradou považuje záväzok Objednávateľa uhradiť Kúpnu cenu za splnený a Zhotoviteľ nemá nárok žiadať od Objednávateľa ďalšie finančné plnenia.

**ČLÁNOK 5.**

**PODMIENKY PLNENIA A PREBERANIA PREDMETU ZMLUVY**

1. Zhotoviteľ je povinný plniť Predmet Zmluvy v rozsahu a kvalite, dohodnutej touto Zmluvou, a to najmä z hľadiska jeho úplnosti, prevádzkovej spôsobilosti a spoľahlivosti. Zhotoviteľ sa zaväzuje plniť Predmet Zmluvy riadne, včas, na svoje náklady a na svoje nebezpečenstvo v súlade s požiadavkami Objednávateľa uvedenými v tejto Zmluve, vrátane jej príloh, a v súlade so všeobecne záväznými právnymi predpismi;, pričom sa zaväzuje postupovať s odbornou starostlivosťou, čestne, svedomito, hospodárne s využitím dostupných odborných znalostí a skúseností v súlade s jemu známymi záujmami Objednávateľa.
2. Zhotoviteľ je v plnom rozsahu zodpovedný za konanie, resp. nekonanie ktoréhokoľvek svojho pracovníka tak, akoby toto konanie (resp. nekonanie) bolo konaním samotného Zhotoviteľa. Pre účely tejto Zmluvy sa pod pojmom pracovníci Zhotoviteľa rozumejú všetky osoby, vystupujúce pri plnení Zmluvy na strane Zhotoviteľa, pričom sa týmto pojmom súhrnne označujú zamestnanci Zhotoviteľa a/alebo subdodávateľa, alebo osoby v obdobnom pomere k Zhotoviteľovi a/alebo subdodávateľovi, alebo akékoľvek tretie osoby konajúce v mene Zhotoviteľa a/alebo subdodávateľa.
3. Zhotoviteľ je povinný plniť Predmet zmluvy prostredníctvom kľúčových expertov, ktorých zoznam je uvedený v Prílohe č. 6 tejto Zmluvy, a prostredníctvom ktorých preukázal splnenie podmienok účasti v procese zadávania zákazky a to počas celej doby trvania Zmluvy (ďalej len „**kľúčový expert**“). Tým nie je dotknuté právo Zhotoviteľa realizovať Predmet zmluvy aj prostredníctvom iných expertov, avšak kľúčové úlohy pri plnení Zmluvy musí zastávať kľúčový expert.
4. Zhotoviteľ berie na vedomie, že ak kedykoľvek v priebehu trvania tejto Zmluvy nastane potreba výmeny kľúčového experta, je Zhotoviteľ oprávnený nahradiť ho za splnenia podmienky, že nový kľúčový expert spĺňa požiadavky na pôvodného kľúčového experta, stanovené v podmienkach v procese zadávania zákazky a disponuje rovnocennou alebo lepšou kvalifikáciou, resp. rovnakým alebo vyšším počtom skúseností, než má nahradzovaný kľúčový expert a bude z tohto dôvodu adekvátne suplovať nahrádzaného kľúčového experta. Na posúdenie toho, či nový kľúčový expert spĺňa tieto podmienky, je Zhotoviteľ povinný bezodkladne poskytnúť Objednávateľovi všetky podklady, ktorými má uvedené podmienky preukázať.
5. Každú výmenu kľúčového experta musí písomne schváliť Objednávateľ, pričom Zhotoviteľ je povinný požiadať Objednávateľa o schválenie vopred a to minimálne **5** (slovom: päť) **pracovných dní** pred plánovaným nasadením nového kľúčového experta na plnenie Predmetu zmluvy. Objednávateľ si vyhradzuje právo odmietnuť nahradenie pôvodného kľúčového experta novým navrhovaným kľúčovým expertom ak má dôvodne za to, že navrhovaný nový kľúčový expert nemá minimálne rovnocennú kvalifikáciu, resp. rovnaký počet skúseností, než má nahradzovaný kľúčový expert. V prípade, že k výmene kľúčového experta príde bez súhlasu Objednávateľa, bude sa to považovať za podstatné porušenie Zmluvy a Objednávateľ bude oprávnený od tejto Zmluvy odstúpiť.
6. Odovzdanie častí Diela podľa jeho jednotlivých fáz a dodržanie Termínov dodania podľa podbodov 3.2.1. až 3.2.4. článku 3 Zmluvy, musí byť predmetom Preberacieho protokolu podpísaného Oprávnenou osobou Objednávateľa (inde v Zmluve len „**Preberací protokol**“), pričom Zhotoviteľ je povinný oznámiť Objednávateľovi každý z uvedených Termínov dodania aspoň **5** (slovom: päť) **pracovných dní vopred**. Objednávateľ sa zaväzuje pristúpiť k podpisu Preberacieho protokolu bez zbytočného odkladu, ak:
7. návrh riešenia budúceho stavu IT prostredia Objednávateľa a/alebo detailný časový plán podľa podbodov 2.1.2. a 2.1.3. článku 2 Zmluvy vypracovaný Zhotoviteľom nevykazuje žiadne zjavné vady a/alebo iné nedostatky z dôvodu ich rozporu s touto Zmluvou, jej prílohami alebo pokynmi Objednávateľa; alebo
8. výsledky implementácie, systémovej integrácie a ukončená adopčná kampaň podľa podbodu 2.1.4. článku 2 Zmluvy vykonané Zhotoviteľomv rámci implementačnej fázy nevykazujú žiadne vady a/alebo iné nedostatky z dôvodu ich rozporu s touto Zmluvou, jej prílohami, pokynmi Objednávateľa alebo s návrhom budúceho stavu IT prostredia Objednávateľa akceptovaného Preberacím protokolom podľa predchádzajúceho podbodu 5.6.1. Zmluvy; alebo
9. po úspešnom ukončení fázy Hypercare podľa podbodu 2.1.4. článku 2 Zmluvy Dielo nevykazuje žiadne vady a/alebo iné nedostatky z dôvodu jeho rozporu s touto Zmluvou, jej prílohami, pokynmi Objednávateľa alebo s návrhom budúceho stavu IT prostredia Objednávateľa akceptovaného Preberacím protokolom podľa podbodu 5.6.1. Zmluvy.
10. Zmluvné strany sa dohodli, že ak nebudú splnené podmienky na podpis príslušného Preberacieho protokolu podľa predchádzajúceho bodu 5.6 Zmluvy, budú postupovať nasledovne:
11. Objednávateľ prostredníctvom jeho Oprávnenej osoby oznámi Zhotoviteľovi prípadné vady alebo iné nedostatky poskytnutých plnení, ktoré identifikoval v rámci postupu podľa predchádzajúceho bodu 5.6. Zmluvy s uvedením lehoty na ich odstránenie, pričom v takom prípade je Objednávateľ povinný pristúpiť k podpisu Preberacieho protokolu až po ich odstránení;
12. Objednávateľ je oprávnený, avšak nie povinný, pristúpiť k podpisu príslušného Preberacieho protokolu aj v prípade, ak vady alebo iné nedostatky časti Diela alebo iných poskytnutých plnení oznámených Zhotoviteľovi nebránia užívaniu Diela alebo jeho časti, pričom v takom prípade Objednávateľ v Preberacom protokole tieto vady špecifikuje a uvedie lehotu na ich odstránenie;
13. ak Zhotoviteľ oznámi Objednávateľovi príslušný Termín dodania podľa predchádzajúceho bodu 5.6. Zmluvy, zároveň sú splnené podmienky na podpis príslušného Preberacieho protokolu v zmysle podbodov 5.6.1. až 5.6.3. a Objednávateľ aj napriek tomu nepristúpi k podpisu príslušného Preberacieho protokolu, platí, že počas obdobia od príslušného Termínu dodania oznámeného Zhotoviteľom podľa bodu 5.6. Zmluvy do podpisu príslušného Preberacieho protokolu alebo do vytknutia vád alebo iných nedostatkov Objednávateľom, Dodávateľ nie je v omeškaní s dodržaním príslušného Termínu dodania, ktorý má byť potvrdený na základe Preberacieho protokolu.
14. Podmienky poskytovania služieb SLA podľa podbodu 2.1.7. článku 2. Zmluvy sú bližšie uvedené v prílohe č. 1 Zmluvy.
15. Zmluvné strany sa dohodli, že Zhotoviteľ bude pre Objednávateľa vykonávať služby nadštandardnej podpory podľa podbodu 2.1.8 článku 2. Zmluvy na základe čiastkových zmlúv (objednávok), ktoré budú medzi Zmluvnými stranami uzatvárané v súlade s podmienkami, stanovenými v bodoch 5.9 až 5.14 tohto článku Zmluvy. Každá jednotlivá objednávka sa riadi obsahom a podmienkami tejto Zmluvy. V prípade rozporu objednávky s touto Zmluvou je Zhotoviteľ povinný bezodkladne upozorniť Objednávateľa na tento rozpor. Ustanovenia tejto Zmluvy majú prednosť pred objednávkou. Pre vylúčenie pochybností platí, že Zhotoviteľ nie je bez vystavenia predchádzajúcej objednávky Objednávateľom povinný a ani oprávnený poskytovať Objednávateľovi služby nadštandardnej podpory.
16. Objednávateľ (Oprávnená osoba Objednávateľa, oznámená Zhotoviteľovi v súlade s podbodom 11.5.1 článku 11. tejto Zmluvy) najprv zašle požiadavku na vykonanie služieb nadštandardnej podpory písomne na e – mailovú adresu Zhotoviteľa pre zadávanie objednávok, oznámenú Objednávateľovi v súlade s podbodom 11.5.2 článku 11. tejto Zmluvy.
17. Zhotoviteľ po doručení požiadavky potvrdí jej prijatie a to zaslaním e-mailu na e-mailovú adresu, z ktorej bola odoslaná a to najneskôr v lehote do 2 (slovom: dvoch) pracovných dní odo dňa jej doručenia. V prípade ak Zhotoviteľ doručenie požiadavky v lehote podľa predchádzajúcej vety nepotvrdí, považuje sa požiadavka za prijatú nasledujúci pracovný deň po uplynutí tejto lehoty.
18. Zhotoviteľ je povinný najneskôr do 3 (slovom: troch) pracovných dní od prijatia požiadavky podľa bodu 5.10 tohto článku Zmluvy doručiť Objednávateľovi e-mailom (na e-mailovú adresu, z ktorej bolo požiadavka odoslaná), cenovú ponuku na poskytnutie služieb nadštandardnej podpory. Cenová ponuka bude obsahovať min. návrh rozsahu prác v osobohodinách v členení jednotková cena za osobohodinu (uvedená v bode 4.2 článku 4. Zmluvy) a celková cena. Ponuka Zhotoviteľa je platná po dobu 30 (slovom: tridsať) dní odo dňa jej doručenia Objednávateľovi.
19. Cenová ponuka Zhotoviteľa podľa bodu 5.12 tohto článku Zmluvy je záväznou ponukou na uzavretie čiastkovej zmluvy o poskytnutí služieb, uzatvorenej formou objednávky, vystavenej Objednávateľom na základe tejto Zmluvy. Doručením objednávky Zhotoviteľovi na e-mailovú adresu Zhotoviteľa pre zadávanie objednávok, oznámenú Objednávateľovi v súlade s podbodom 11.5.2 článku 11. tejto Zmluvy, v období platnosti ponuky podľa bodu 5.12 tohto článku Zmluvy, dôjde medzi zmluvnými stranami k uzavretiu čiastkovej zmluvy o poskytnutí služieb, pričom podmienky uvedené v tejto Zmluve sa stávajú súčasťou takejto čiastkovej zmluvy.
20. Zhotoviteľ sa zaväzuje na mesačnej (v závislosti od poskytovaného typu služby SLA podľa podbodu 2.1.7 článku 2 Zmluvy alebo služby nadštandardnej podpory podľa článku 2.1.8 článku 2 Zmluvy) predkladať Objednávateľovi výkaz prác a výkonov, vykonaných v rámci poskytovania jednotlivých služieb SLA a služieb nadštandardnej podpory, pričom v takomto výkaze Zhotoviteľ uvedie ohľadne každého výkonu najmä popis výkonu, práce alebo zásahu a dátum a čas, resp. počet človekodní/osobohodín, v rozsahu ktorých poskytoval pre Objednávateľa príslušnú službu nadštandardnej podpory. Výkaz prác a výkonov Zhotoviteľ doručí Objednávateľovi bez zbytočného odkladu po uplynutí kalendárneho mesiaca, za ktorý Zhotoviteľ výkaz prác a výkonov predkladá. Každý Zhotoviteľom predložený výkaz prác a výkonov podlieha písomnému odsúhlaseniu zo strany Objednávateľa. Oznámenie o odsúhlasení výkazu prác a výkonov alebo oznámenie o výhradách k výkazu prác a výkonov Objednávateľ doručí Zhotoviteľovi bez zbytočného odkladu po predložení výkazu prác a výkonov. Predkladanie výkazu prác a výkonov, resp. doručovanie oznámenia o výsledku posúdenia výkazu prác a výkonov Zhotoviteľovi, možno uskutočniť aj elektronickými prostriedkami (e-mailom). Po písomnom odsúhlasení výkazu prác a výkonov Objednávateľom sa tento stáva relevantným podkladom pre fakturovanie príslušnej ceny za poskytovanie služieb SLA a/alebo služieb nadštandardnej podpory Zhotoviteľom.
21. Zhotoviteľ je povinný poskytnúť Objednávateľovi kompletnú Dokumentáciu podľa podbodu 2.1.6. Zmluvy na základe Preberacieho protokolu, a to aj v prípade každej jej zmeny alebo úpravy. Zhotoviteľ je povinný oznámiť Objednávateľovi Termín dodania Dokumentácie vždy aspoň **5** (slovom: päť) **pracovných dní** vopred. Komunikácia súvisiaca s pripomienkovaním a protokolárnym odovzdaním medzi Zmluvnými stranami bude realizovaná ich Oprávnenými osobami podľa bodu 11.5. článku 1 Zmluvy.
22. Ak sa Zmluvné strany nedohodnú inak, Zhotoviteľ je povinný odovzdať Objednávateľovi Dokumentáciu v elektronickom formáte na vhodnom, dohodnutom nosiči dát a v prípade potreby a požiadavky Objednávateľa aj v jednom vyhotovení v písomnej forme, a to na základe Preberacieho protokolu alebo na základe viacerých čiastkových Preberacích protokolov, pričom Zhotoviteľ je oprávnený fakturovať cenu za poskytnutú Dokumentáciu až na základe podpisu Preberacieho protokolu postupom podľa podbodu 4.4.3. Zmluvy, na základe ktorého Oprávnená osoba Objednávateľa potvrdí, že Objednávateľovi bola poskytnutá kompletná Dokumentácia v rozsahu predpokladanom touto Zmluvou a jej prílohami. Dokumentácia, bude Objednávateľom skontrolovaná a akceptovaná nasledovne:
23. Objednávateľ je oprávnený zaslať pripomienky k Dokumentácii v dohodnutom formáte v lehote do 10 kalendárnych dní odo dňa jej odovzdania alebo sprístupnenia Objednávateľovi;
24. Zhotoviteľ je povinný v lehote 3 pracovných dní pripomienky Objednávateľa odborne posúdiť a upraviť Dokumentáciu v súlade so vznesenými pripomienkami. V prípade, ak nie je možné niektorú z pripomienok Objednávateľa akceptovať, Zhotoviteľ túto skutočnosť bezodkladne oznámi a vysvetlí Objednávateľovi;
25. Objednávateľ je povinný do 7 pracovných dní od dodania Dokumentácie po zapracovaní pripomienok preveriť spôsob zapracovania pripomienok a v prípade nesúhlasu v uvedenej lehote zaslať svoje stanovisko Zhotoviteľovi pre účely opätovnej úpravy Dokumentácie Zhotoviteľom.
26. Ak Objednávateľ v rámci postupu podľa tohto bodu 5.16 Zmluvy nevznesie voči Zhotoviteľom poskytnutej Dokumentácii žiadne pripomienky, Objednávateľ sa zaväzuje pristúpiť k podpisu Preberacieho protokolu, ktorým jeho Oprávnená osoba potvrdí odovzdanie kompletnej Dokumentácie.
27. Ak sa zmluvné strany nedohodnú na konkrétnych termínoch pre realizáciu školení, Zhotoviteľ je povinný zabezpečiť realizáciu školení zamestnancov Objednávateľa podľa pododseku 3.2.4. Zmluvy tak, aby boli tieto školenia vždy zrealizované v súlade so Zmluvou, jej prílohami a najneskôr do 5 (slovom: **piatich**) pracovných dní odo dňa doručenia požiadavky Zhotoviteľovi a v prípade školení pozostávajúcich z viacerých školiacich dní najneskôr do **20** (slovom: dvadsiatich) **dní** odo dní od doručenia požiadavky Zhotoviteľovi. Po každom zrealizovanom školení bude ich poskytnutie zaznamenané v Preberacom protokole alebo inom písomnom potvrdení Objednávateľa.
28. Objednávateľ je povinný poskytnúť Zhotoviteľovi súčinnosť v takej forme a takým spôsobom, ako predpokladá účel tejto Zmluvy.
29. Zhotoviteľ sa zaväzuje pri plnení Predmetu Zmluvy dodržiavať pokyny a postupovať podľa podkladov Objednávateľa, ktoré nie sú v rozpore s ustanoveniami tejto Zmluvy a bez zbytočného odkladu upozorniť Objednávateľa na nevhodnú povahu pokynov a/alebo podkladov poskytnutých mu Objednávateľom, ak mohol túto nevhodnosť zistiť pri vynaložení odbornej starostlivosti.
30. Zhotoviteľ si je vedomý, že Objednávateľ je prevádzkovateľom prvkov kritickej infraštruktúry kritickým subjektom v zmysle zákona č. 367/2024 Z. z. o kritickej infraštruktúre a o zmene a doplnení niektorých zákonov a tiež prevádzkovateľom Kritickej základnej služby, ktorá je prvkom kritickej infraštruktúry alebo je k nemu priamo pripojená v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „**zákon o KB**“).
31. Zhotoviteľ sa zaväzuje počas trvania Zmluvy dodržiavať bezpečnostné opatrenia a notifikačné povinnosti podľa zákona o KB. Súčasne je povinný poskytnúť Objednávateľovi maximálnu súčinnosť pri zabezpečovaní preventívnej ochrany kybernetickej bezpečnosti, odhaľovaní kybernetických incidentov, odstraňovaní a zmierňovaní následkov kybernetických incidentov a to bez výhrad. Povinnosť súčinnosti podľa tohto ustanovenia sa vzťahuje aj na subjekty poskytujúce ochranu kybernetickej bezpečnosti pre Objednávateľa. V prípade, že v dôsledku porušenia tejto povinnosti zo strany Zhotoviteľa vznikne Objednávateľovi škoda, je Zhotoviteľ povinný nahradiť Objednávateľovi vzniknutú škodu v plnej výške. V zmysle §19 ods. 2 zákona o KB je Zhotoviteľ povinný uzatvoriť s Objednávateľom zmluvu o zabezpečení plnenia bezpečnostných opatrení a notifikačných povinností v súlade s podmienkami, stanovenými zákonom o KB.
32. Zhotoviteľ je povinný Objednávateľovi najneskôr v deň podpisu Zmluvy preukázať splnenie bezpečnostných opatrení minimálne v rozsahu stanovenom v ustanoveniach § 20 zákona o KB a Vyhláške Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.

**ČLÁNOK 6.**

**PODMIENKY UDELENIA LICENCIE A SÚHLASOV**

1. Zmluvné strany sa dohodli, že pokiaľ Zhotoviteľ vytvorí v rámci plnenia Predmetu Zmluvy pre Objednávateľa autorské dielo podľa Autorského zákona (ďalej len „**autorské dielo**“), riadnym odovzdaním Diela alebo jeho časti, ako aj odovzdaním príslušnej Dokumentácie udeľuje Zhotoviteľ Objednávateľovi súhlas používať takéto autorské dielo ako licenciu nevýhradnú, časovo neobmedzenú (po dobu trvania majetkových autorských práv), územne obmedzenú na územie Slovenskej republiky, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia najmä v súlade s § 19 ods. 4 Autorského zákona v súlade s účelom, pre ktorý je Dielo alebo jeho časť na základe tejto Zmluvy zhotovené a v prípade Dokumentácie na účel, na ktorý bola vytvorená. Objednávateľ je bez potreby akéhokoľvek ďalšieho povolenia Zhotoviteľa oprávnený udeliť tretím osobám sublicenciu na použitie autorského diela v súlade s účelom na aký bude vytvorené (ďalej len „**Licencia**“). Zhotoviteľ zároveň vyhlasuje, že je oprávnený Objednávateľovi poskytnúť súhlas na zmenu autorského diela, ktorý týmto Objednávateľovi udeľuje.
2. Odplata za poskytnutie Licencie podľa tohto článku Zmluvy je už zahrnutá v Kúpnej cene, z toho dôvodu Zhotoviteľ nemá nárok na žiadne ďalšie plnenie v súvislosti s poskytnutím Licencie podľa tejto Zmluvy.
3. Objednávateľ je oprávnený v rozsahu Licencie udeliť tretím osobám sublicenciu, ako aj postúpiť licenciu na tretiu osobu. Za nároky tretích osôb z dôvodu prevodu licenčných práv na Objednávateľa zodpovedá Zhotoviteľ. Zhotoviteľ sa zaväzuje sprístupniť Objednávateľovi údaje autorov, výrobcov a/alebo subdodávateľov autorského diela.
4. Zmluvné strany sa dohodli, že ak v rámci plnenia Predmetu Zmluvy vznikne činnosťou Zhotoviteľa a Objednávateľa autorské dielo spoluautorov a ak sa nedohodnú zmluvné strany výslovne inak, Objednávateľ je oprávnený disponovať majetkovými autorskými práva k autorskému dielu spoluautorov tak, ako by bol ich výhradným disponentom, a zároveň platí, že Zhotoviteľ udelil Objednávateľovi súhlas k akejkoľvek zmene alebo inému zásahu do autorského diela spoluautorov.
5. Objednávateľ si vyhradzuje vlastníctvo k akýmkoľvek dátam, bezpečnostným elementom, bezpečnostným kľúčom, informáciám, textom, nákresom a iným dátam, ktoré boli poskytnuté Zhotoviteľovi zo strany Objednávateľa pre účely plnenia Predmetu Zmluvy na hmotnom alebo elektronickom nosiči alebo ktoré Zhotoviteľ generoval, zbieral, spracovával, zálohoval, ukladal do databázy, extrahoval z databázy alebo prenášal v súvislosti s plnením Predmetu Zmluvy (ďalej spoločne len „**Dáta**“). Na základe požiadavky Objednávateľa a podľa jeho inštrukcií sa Zhotoviteľ zaväzuje (i) odovzdať príslušné Dáta Objednávateľovi vo forme ním požadovanej alebo (ii) príslušné Dáta zničiť. Povinnosť Zhotoviteľa podľa tohto bodu Zmluvy trvá aj po skončení Zmluvy.

6.5 Osobitné práva k akejkoľvek databáze podľa § 135 a nasl. Autorského zákona, ktorá obsahuje akékoľvek Dáta a ktorú Zhotoviteľ vytvoril, dodal alebo umožnil používať Objednávateľovi v rámci alebo za účelom plnenia Predmetu Zmluvy, vykonáva Objednávateľ, nakoľko taká databáza bola vytvorená z iniciatívy, na podnet, účet a zodpovednosť Objednávateľa. Ak je alebo bude taká databáza v dispozícii Zhotoviteľovi, zaväzuje sa Zhotoviteľ odovzdať kópiu takej databázy Objednávateľovi, a to najneskôr do piatich (5) pracovných dní odo dňa doručenia písomnej výzvy Objednávateľa na jej odovzdanie. V rámci výkonu práv Objednávateľa k databáze je Objednávateľ oprávnený bez ďalšieho súhlasu zo strany Zhotoviteľa používať príslušnú databázu vrátane zmeny jej obsahu, vykonávať trvalé alebo dočasné vyhotovenie rozmnoženiny príslušnej databázy prenesením celého obsahu databázy alebo akejkoľvek jej časti na iný nosič akýmkoľvek prostriedkom v akejkoľvek forme (extrakciu databázy), resp. vykonávať reutilizáciu príslušnej databázy, resp. Objednávateľ je oprávnený udeliť tretej osobe súhlas na extrakciu alebo reutilizáciu celého obsahu príslušnej databázy alebo akejkoľvek jej časti; za tým účelom sa Zhotoviteľ zaväzuje umožniť Objednávateľovi prístup k databáze sprístupnením prístupových dát (údajov, kódov, hesiel), ak je to potrebné pre výkon práva k databáze Objednávateľom.

1. V prípade, ak by došlo k zániku Licencie z akýchkoľvek dôvodov, Zhotoviteľ sa zaväzuje obnoviť Licenciu pre Objednávateľa za nezmenených podmienok. Za toto obnovenie Licencie nemá Zhotoviteľ nárok na ďalšiu odplatu, odplata za obnovenie Licencie je zahrnutá v Kúpnej cene.
2. V prípade zániku Objednávateľa prechádzajú práva a povinnosti, vyplývajúce z tejto Zmluvy na jeho právneho nástupcu.
3. Ustanovenia tohto článku Zmluvy sa primerane použijú aj na akékoľvek výsledky plnení Zhotoviteľa, ktoré vzniknú pri poskytovaní služieb SLA a/alebo služieb nadštandardnej podpory a ktoré možno považovať za autorské dielo.
4. Zhotoviteľ sa zaväzuje, že pre účely plnenia Predmetu Zmluvy bude používať iba také materiály, dokumentáciu, technické prostriedky, software (a pod.), vo vzťahu ku ktorým Zhotoviteľ disponuje príslušnými oprávneniami na ich používanie a neporušuje nimi autorské alebo akékoľvek iné práva tretích osôb.

**ČLÁNOK 7.**

**ZODPOVEDNOSŤ ZA VADY A ŠKODU**

1. Zhotoviteľ vyhlasuje, že má dostatočnú odbornú spôsobilosť, materiálne a personálne vybavenie na riadne a včasné plnenie Predmetu Zmluvy, bol komplexne a úplne oboznámený s predmetom Zákazky podľa prílohy č. 1 tejto Zmluvy, pričom na základe svojej technickej a odbornej spôsobilosti neidentifikoval v poskytnutých informáciách a dokumentoch vady alebo iné nedostatky, ktoré by bránili alebo znemožňovali riadnemu plneniu Predmetu Zmluvy a je schopný v súlade s touto Zmluvou riadne, včas a s odbornou starostlivosťou plniť záväzky v nej obsiahnuté, a to za Kúpnu cenu určenú v Zmluve. Zhotoviteľ podpisom Zmluvy zároveň vyhlasuje, že bol oboznámený s tým, že Objednávateľ bude na základe návrhu riešenia budúceho stavu jeho IT prostredia podľa podbodu 2.1.2 článku 2 vypracovaného Zhotoviteľom zabezpečovať nákup príslušných licencií, a to v súlade s navrhnutým riešením Zhotoviteľa, pričom za vhodnosť, kvalitu a aplikovateľnosť navrhovaného riešenia zodpovedá v celom rozsahu Zhotoviteľ. V prípade ak Zhotoviteľ pred/po vypracovaní/m navrhnutého riešenia budúceho stavu IT prostredia Objednávateľa podľa podbodu 2.1.2 článku 2 z akéhokoľvek dôvodu zistí, že Predmet Zmluvy je nevyhnutné rozšíriť nad rámec minimálnych požiadaviek Objednávateľa vymedzených v  prílohe č. 1 Zmluvy, Zhotoviteľ nie je oprávnený požadovať od Objednávateľa zvýšenie Kúpnej ceny a ani úhradu akýchkoľvek nákladov, výdavkov, poplatkov a pod., ktoré mu z tohto dôvodu vzniknú.
2. Zhotoviteľ poskytuje:
3. na jednotlivé časti Diela podľa podbodu 2.1.1. až 2.1.4. článku 2. Zmluvyzáruku v trvaní 2 (slovom: dva) mesiaceodo dňa protokolárneho odovzdania príslušnej časti Diela bez vád a nedorobkov;
4. na služby nadštandardnej podpory záruku v trvaní 90 (slovom: deväťdesiat) dní odo dňa písomného odsúhlasenia výkazu prác a výkonov (za príslušný kalendárny mesiac, resp. štvrťrok, v ktorom boli jednotlivé služby nadštandardnej podpory vykonané) zo strany Objednávateľa.
5. Zhotoviteľ zodpovedá za vady príslušnej časti Predmetu Zmluvy, ktoré daná časť Predmetu zmluvy preukázateľne má v čase jej odovzdania a za vady, ktoré sa vyskytnú počas plynutia záručnej doby. Zhotoviteľ nezodpovedá za vady, ktoré boli spôsobené použitím podkladov, materiálov a prvkov, prevzatých od Objednávateľa a Zhotoviteľ na ňu upozornil Objednávateľa a ten napriek tomu na ich použití trval. Prípadné upozornenie na nevhodnosť je potrebné vykonať vždy písomnou formou. Objednávateľ je povinný zistené vady u Zhotoviteľa uplatniť kedykoľvek počas plynutia záručnej doby a to telefonicky alebo e-mailom (konkrétne t.č., resp. e-mailová adresa bude špecifikovaná v súlade s bodom 11.5 článku 11. tejto Zmluvy) spolu so stručným popisom vád (inde v Zmluve len „**Oznámenie vád**“).
6. Počas plynutia záručnej doby má Objednávateľ právo požadovať bezodplatné a bezodkladné odstránenie vád a Poskytovateľ je povinný zistené vady bezodplatne a bezodkladne odstrániť najneskôr nasledovných lehotách:
7. pre každú ž častí Diela jednotlivo podľa podbodov 2.1.1 až 2.1.4 článku 2. Zmluvy v lehote do 30 (slovom: tridsať) kalendárnych dní od Oznámenia vád;
8. pre služby nadštandardnej podpory v lehote 10 (slovom desať) pracovných dní s ohľadom na povahu a charakter vady (incidentu).
9. Objednávateľ sa zaväzuje poskytnúť Poskytovateľovi maximálnu súčinnosť pri analýze nahlásených vád a to s ohľadom na rozsah plnenia poskytovaného na základe tejto Zmluvy.
10. Ak vznikne Objednávateľovi škoda na veciach, právach alebo iných majetkových hodnotách v dôsledku porušenia povinností Zhotoviteľa alebo záväzkov, za ktoré zodpovedá Zhotoviteľ podľa tejto Zmluvy, je Zhotoviteľ za tieto škody zodpovedný a je povinný Objednávateľovi vzniknuté škody nahradiť. Škoda sa nahrádza v peniazoch a vo výške podľa bodu 7.7 tohto článku Zmluvy.
11. Zhotoviteľ zodpovedá za škodu spôsobenú Objednávateľovi porušením povinností v súvislosti s touto Zmluvou alebo na základe iného dôvodu len v rozsahu skutočnej škody a len v prípade, že táto škoda bola spôsobená z nedbanlivosti alebo úmyselným konaním alebo opomenutím zo strany Zhotoviteľa, a to len do výšky predvídateľnej škody. Zmluvné strany sa v zmysle § 379 Obchodného zákonníka dohodli, že predvídateľná škoda, ktorú Zhotoviteľ v čase vzniku záväzkového vzťahu ako možný dôsledok porušenia svojej povinnosti v zmysle Zmluvy predvídal alebo ktorú bolo možné predvídať s prihliadnutím na skutočnosti, ktoré v uvedenom čase Zhotoviteľ poznal alebo mal poznať pri obvyklej starostlivosti, predstavuje sumu vo výške 100 % Celkovej zmluvnej ceny, a to spolu za všetky a akékoľvek možné porušenia právnych predpisov, resp. škodové udalosti. Do výšky limitácie náhrady škody podľa predchádzajúcej vety sa nezapočítava celková výška sankcií podľa bodu 8.1 tejto Zmluvy.
12. Ak škodu spôsobila tretia osoba, ktorej Zhotoviteľ zveril plnenie svojej povinnosti, za škodu zodpovedá Zhotoviteľ.
13. Zodpovednosť za škodu spôsobenú porušením povinností v súvislosti s touto Zmluvou ktoroukoľvek Zmluvnou stranou sa spravuje,  prípadoch neupravených v tomto článku Zmluvy, ustanoveniami § 373 a nasl. Obchodného zákonníka a ďalšími právnymi predpismi o náhrade škody.
14. Zhotoviteľ v celom rozsahu zodpovedá aj za škodu, ktorá Objednávateľovi vznikne ako následok porušenia povinnosti Zhotoviteľa postupovať s odbornou starostlivosťou pri vypracovaní návrhu riešenia budúceho stavu IT prostredia Objednávateľa podľa podbodu 2.1.2 článku 2 Zmluvy, najmä ak bol návrh neúplný, vecne nesprávny, technicky nerealizovateľný alebo nevhodný na účely, ktoré sú mu známe alebo mu boli známe pri jeho vypracovaní. Zhotoviteľ zodpovedá za škodu, ktorá vznikne Objednávateľovi v dôsledku nedôsledného alebo odborne nesprávneho vypracovania návrhu budúceho stavu IT prostredia Objednávateľa podľa podbodu 2.1.2 článku 2 Zmluvy aj v prípade, ak by v súvislosti s postupom podľa návrhu riešenia Objednávateľovi vznikla škoda vo forme nákladov vynaložených na nákup príslušných licencií a na poskytnutie služieb od tretích osôb, ktoré sa následne ukážu ako neúčelne alebo bezdôvodne vynaložené.
15. Zodpovednosť zmluvných strán za čiastočné, alebo úplné nesplnenie niektorej zo zmluvných povinností je vylúčená, ak sa tak stalo v dôsledku vyššej moci. Ak okolnosti vyššej moci vzniknú, je zmluvná strana povinná do 30 (slovom: tridsiatich) dní od vzniku takejto okolnosti oznámiť túto skutočnosť druhej zmluvnej strane. V prípade, ak zmluvná strana nesplní túto informačnú povinnosť voči druhej zmluvnej strane, nemá právo odvolávať sa voči druhej zmluvnej strane na vyššiu moc a je zodpovedná za vzniknutú škodu v rozsahu akoby okolností vyššej moci nenastali.

 Ak vyššia moc pôsobí počas doby nepresahujúcej 90 (slovom: deväťdesiat) kalendárnych dní, sú strany povinné splniť záväzky vyplývajúce z tejto Zmluvy, akonáhle účinky vyššej moci pominú, pričom Termíny dodania a iné lehoty podľa tejto Zmluvy sa posúvajú o dobu pôsobenia vyššej moci. Za vyššiu moc sa považujú také udalosti, ako sú prírodné katastrofy, zemetrasenia, záplavy, požiare, vojna, pandémie alebo epidémie, ako aj prerušenie medzinárodnej dopravy alebo štrajky. Objednávateľ nie je v prípade pôsobenia vyššej moci v omeškaní s plnením svojich povinností, nie je možné voči Objednávateľovi uplatniť akékoľvek sankcie podľa tejto Zmluvy a neaplikujú sa ustanovenia o ukončení Zmluvy z dôvodu podstatného alebo nepodstatného porušenia tejto Zmluvy (najmä body 13.2 a 13.3 článku 13. Zmluvy).

 Pokiaľ účinky vyššej moci trvajú dlhšie ako 90 (slovom: deväťdesiat) kalendárnych dní, je každá zo zmluvných strán oprávnená odstúpiť od Zmluvy, pokiaľ sa zmluvné strany nedohodnú inak.

1. Zhotoviteľ sa zaručuje a ubezpečuje Objednávateľa, že plnením Predmetu Zmluvy nedôjde k porušeniu žiadnych práv duševného vlastníctva ani autorských práv tretích strán („**Práva duševného vlastníctva tretích strán**“).
2. Pokiaľ tretie strany uplatňujú voči Objednávateľovi nároky z dôvodu porušenia ich Práv duševného vlastníctva alebo iných práv, Objednávateľ o tom bezodkladne informuje Zhotoviteľa, pričom Zhotoviteľ je povinný Objednávateľovi nahradiť všetky náklady s tým súvisiace. Zhotoviteľ je oprávnený urobiť na vlastné náklady všetky potrebné alebo užitočné opatrenia v tejto súvislosti, najmä viesť rokovania o urovnaní s nárokujúcou treťou stranou, pripojiť sa k Objednávateľovi v konaniach, ktoré sú voči nemu začaté ako strane v spore.
3. Zhotoviteľ nahradí akúkoľvek škodu, ktorá vznikla Objednávateľovi v dôsledku uplatnených nárokov tretích strán voči Objednávateľovi z dôvodu porušenia ich Práv duševného vlastníctva alebo iných práv, ktoré boli porušené v dôsledku plnenia Predmetu tejto Zmluvy Zhotoviteľom. Tento záväzok Zhotoviteľa sa vzťahuje na všetky výdavky, ktoré Objednávateľovi nevyhnutne vzniknú v súvislosti s uplatnením nároku zo strany tretej osoby. Zhotoviteľ je ďalej povinný v tomto prípade na vlastné náklady a podľa vlastného výberu buď prepracovať alebo zmeniť svoje poskytnuté plnenie Predmetu Zmluvy v primeranej lehote a pri zachovaní podmienok tejto Zmluvy takým spôsobom, aby Práva duševného vlastníctva ani iné práva tretích strán neboli porušené alebo zabezpečiť príslušné práva pre Objednávateľa.

**ČLÁNOK 8.**

**SANKCIE**

1. Sankcie podľa tejto Zmluvy hradí povinná strana nezávisle od toho, či a v akej výške vznikne inej zmluvnej strane škoda. Maximálna výška všetkých zmluvných pokút, ktoré si je Objednávateľ oprávnený uplatniť voči Zhotoviteľovi na základe tejto Zmluvy nepresiahne 100% Celkovej zmluvnej ceny. Nároky Objednávateľa na náhradu škody v rozsahu prevyšujúcom zmluvnú pokutu tým nie sú dotknuté.
2. V prípade omeškania Objednávateľa s úhradou faktúry je Zhotoviteľ oprávnený fakturovať Objednávateľovi úrok z omeškania v zmysle ustanovení Obchodného zákonníka. Zhotoviteľ sa zaväzuje, že žiadne iné sankcie voči Objednávateľovi v prípade omeškania podľa predchádzajúcej vety tohto bodu Zmluvy neuplatní.
3. Objednávateľ si môže v prípade omeškania Zhotoviteľa s vykonaním ktorejkoľvek časti Diela (fázy) oproti termínu uvedenému v podbodoch 3.2.1 až 3.2.3 článku 3. tejto Zmluvy uplatniť u Zhotoviteľa zmluvnú pokutu vo výške 300,- EUR (slovom: tristo eur) za každý aj začatý deň omeškania. Ak je však Zhotoviteľ v omeškaní s vykonaním Diela ako celku a k akceptácii fázy Hypercare na základe Preberacieho protokolu nedôjde najneskôr do **13** (slovom trinástich) **mesiacov** od nadobudnutia účinnosti Zmluvy, Objednávateľ je oprávnený uplatniť u Zhotoviteľa zmluvnú pokutu vo výške 100.000,- EUR (slovom: stotisíc eur). Pre vylúčenie pochybností platí, že v prípade, ak dôjde k predĺženiu Termínu dodania implementačnej fázy za podmienok uvedených v podbode 3.2.2. článku 3 Zmluvy, o túto dobu sa primerane posunie aj Termín dodania a protokolárnej akceptácie fázy Hypercare (Diela ako celku) podľa predchádzajúcej vety.
4. Objednávateľ si môže v prípade, že Zhotoviteľ neodstráni vady a iné nedostatky niektorej časti Diela riadne a včas, uplatniť u Zhotoviteľa zmluvnú pokutu vo výške 200,- EUR (slovom: dvesto eur) za každý aj začatý deň omeškania a za každú vadu osobitne, až do doby odstránenia príslušnej vady. Objednávateľ je oprávnený uplatniť si u Zhotoviteľa zmluvnú pokutu vo výške podľa predchádzajú cej vety aj v prípade, ak Zhotoviteľ v rámci postupu podľa podbodu 5.7.2. článku 5 Zmluvy neodstráni vady alebo iné nedostatky príslušnej časti Diela, ktoré boli uvedené v Preberacom protokole.
5. Objednávateľ si môže v prípade omeškania Zhotoviteľa s odovzdaním kompletnej Dokumentácie Objednávateľovi oproti termínu uvedenému v  podbode 3.2.6. článku 3 Zmluvy, uplatniť u Zhotoviteľa zmluvnú pokutu vo výške 200,- EUR (slovom: dvesto eur) za každý aj začatý deň omeškania. Objednávateľ je oprávnený uplatniť si u Zhotoviteľa zmluvnú pokutu vo výške podľa predchádzajúcej vety aj v prípade, ak Zhotoviteľ v rámci postupu podľa bodu 5.16. článku 5 Zmluvy nezapracuje do Dokumentácie relevantné pripomienky Objednávateľa a túto povinnosti si nesplní ani na základe výzvy Objednávateľa s určením primeranej lehoty na jej splnenie.
6. V prípade, ak Zhotoviteľ poruší akúkoľvek svoju povinnosť, uvedenú v bodoch 5.3. až 5.5 článku 5. tejto Zmluvy, je Objednávateľ oprávnený uplatniť si u Zhotoviteľa nárok na zaplatenie zmluvnej pokuty vo výške 2 000,- EUR (slovom: dvetisíc eur) za každý jednotlivý prípad porušenia, a to aj opakovane. Pre vylúčenie pochybností platí, že v prípade, ak Zhotoviteľ aj napriek uplatneniu zmluvnej pokuty Objednávateľom podľa predchádzajúcej vety neplní ktorúkoľvek časť Predmetu Zmluvy prostredníctvom kľúčového experta, čím pokračuje v porušovaní ktorejkoľvek z povinností uvedenej v bodoch 5.3. až 5.5. Zmluvy, je Objednávateľ oprávnený uplatniť si u Zhotoviteľa nárok na zaplatenie zmluvnej pokuty vo výške 2 000,- EUR (slovom: dvetisíc eur) za každý jednotlivý prípad porušenia ktorejkoľvek z uvedených povinností; právo Objednávateľa na odstúpenie od Zmluvy úhradou zmluvnej pokuty nie je dotknuté.
7. V prípade porušenia povinnosti Zhotoviteľa vyriešiť vadu/incident v lehotách podľa prílohy č. 1 tejto Zmluvy (time to fix), je Objednávateľ oprávnený uplatniť si voči Zhotoviteľovi nárok na zaplatenie zmluvnej pokuty vo výške:
8. 300,- EUR (slovom: tristo eur) za každú, aj začatú hodinu omeškania s vyriešením vady/incidentu úrovne „kritická“,
9. 200,- EUR (slovom: dvesto eur) za každú, aj začatú hodinu omeškania s vyriešením vady/incidentu úrovne „závažná“,
10. 100,- EUR (slovom: jednosto eur) za každú, aj začatú hodinu omeškania s vyriešením vady/incidentu úrovne „bežná“

a to až do vyriešenia vady/incidentu. Pre vylúčenie pochybností platí, že za vyriešenie incidentu Zhotoviteľom (time to fix) sa považuje aj preukázateľné zabezpečenie náhradného riešenia (workaround) Zhotoviteľom pre odstránenie vady/incidentu alebo preukázateľné zadanie požiadavky zo strany Zhotoviteľa na riešenie incidentu tretej osobe, ktorá je zodpovedná za nefunkčnosť služby (ako napr. Objednávateľ alebo externý dodávateľ služby / softvéru pre Objednávateľa), ktorá má za následok vznik príslušnej vady/incidentu alebo v ktorej má príslušná vada/incident pôvod. Zhotoviteľ je povinný Objednávateľovi preukázať zabezpečenie náhradného riešenia (workaround) pre odstránenie vady/incidentu, alebo zadanie požiadavky na riešenie incidentu tretej osobe, a to v lehote, v ktorej je povinný reagovať na príslušnú vadu/incident (response time) podľa prílohy č. 1 tejto Zmluvy, pričom v prípade omeškania Zhotoviteľa so splnením tejto povinnosti je Objednávateľ oprávnený postupovať podľa bodu 8.8 tohto článku Zmluvy.

1. V prípade porušenia povinnosti Zhotoviteľa reagovať na vadu/incident v lehotách podľa prílohy č. 1 tejto Zmluvy (response time), je Objednávateľ oprávnený uplatniť si voči Zhotoviteľovi nárok na zaplatenie zmluvnej pokuty vo výške:
2. 100,- EUR (slovom: jednosto eur) za omeškanie s reakciou na vadu/incident úrovne „kritická“,
3. 75,- EUR (slovom: sedemdesiatpäť eur) za omeškanie s reakciou na vadu/incident úrovne „závažná“,
4. 40,- EUR (slovom: štyridsať eur) za omeškanie s reakciou na vadu/incident úrovne „bežná“

a to za každých, aj začatých 30 (slovom: tridsať) minút omeškania s reakciou na vadu/incident a to maximálne do uplynutia lehoty pre odstránenie vady/incidentu príslušnej úrovne podľa prílohy č. 1 tejto Zmluvy.

1. V prípade, ak Zhotoviteľ poruší akúkoľvek povinnosť zachovávať mlčanlivosť a dôvernosť informácií podľa článku 12., alebo povinnosť súvisiacu zo zapojením subdodávateľov do plnenia Predmetu Zmluvy alebo povinnosť súvisiacu so zápisom v Registri partnerov verejného sektora podľa článku 10. tejto Zmluvy, má Objednávateľ právo uplatniť si voči Zhotoviteľovi zmluvnú pokutu vo výške 10 000,- EUR (slovom: desaťtisíc eur) za každé jedno takéto porušenie povinnosti Zhotoviteľa individuálne.
2. Okrem vyššie uvedených nárokov na zaplatenie zmluvných pokút, je Objednávateľ oprávnený požadovať od Zhotoviteľa, v prípade porušenia iných povinností Zhotoviteľa príslušnú zmluvnú pokutu podľa (i) Zmluvy o spracúvaní osobných údajov (poverenie sprostredkovateľa) v zmysle prílohy č. 4 tejto Zmluvy a/alebo podľa (ii) Zmluvy o zabezpečení plnenia bezpečnostných opatrení a notifikačných povinností v oblasti kybernetickej bezpečnosti v zmysle prílohy č. 5 tejto Zmluvy,
3. V prípade, ak dôjde k porušeniu povinnosti Zhotoviteľa, týkajúcej sa ochrany, spracúvania a bezpečnosti osobných údajov a dôverných informácií podľa článku 12. tejto Zmluvy, je Objednávateľ oprávnený uplatniť si voči Zhotoviteľovi preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je Zhotoviteľ povinný uhradiť Objednávateľovi zmluvnú pokutu vo výške 20.000,- EUR (slovom: dvadsaťtisíc eur) za každý jednotlivý prípad.
4. Zhotoviteľ sa zaväzuje, že svoje pohľadávky voči Objednávateľovi nepostúpi (ani s nimi nebude inak obchodovať) tretej strane bez predchádzajúceho písomného súhlasu Objednávateľa. V prípade porušenia tohto záväzku je Zhotoviteľ povinný uhradiť Objednávateľovi zmluvnú pokutu vo výške 20 % z hodnoty pohľadávky, ktorú postúpil. Pre vylúčenie akýchkoľvek pochybností týmto nie je dotknutá neplatnosť takéhoto úkonu. Právo Objednávateľa na náhradu škody tým nie je dotknuté.
5. Zhotoviteľ je povinný zmluvnú pokutu uhradiť veriteľovi do 14 (slovom: štrnástich) pracovných dní odo dňa doručenia faktúry vystavenej Objednávateľom za týmto účelom. Čiastka zmluvnej sankcie bude uhradená bezhotovostným prevodom. Údaje pre vykonanie bezhotovostného prevodu oznámi veriteľ dlžníkovi v písomnom uplatnení sankcie.
6. Základom pre výpočet úrokov z omeškania podľa tohto článku tejto Zmluvy sú ceny bez DPH. Sumy zmluvných pokút podľa tohto článku Zmluvy sú uvedené bez DPH, pričom k týmto sumám bude pripočítaná príslušná sadzba DPH, ak sa v čase uplatnenia alebo vzniku práva na príslušnú zmluvnú pokutu v zmysle zákona o DPH uplatňuje príslušná DPH.

**ČLÁNOK 9.**

**ZÁBEZPEKA**

1. Zhotoviteľ ako úspešný uchádzač je povinný najneskôr v deň nadobudnutia platnosti tejto Zmluvy, zložiť finančnú zábezpeku vo výške 15.000 EUR (slovom pätnásťtisíc eur) na bankový účet Objednávateľa IBAN: SK73 0200 0000 0019 8374 1559 (ďalej len „**Peňažná zábezpeka**“) alebo poskytnúť Objednávateľovi bankovú záruku, vystavenú na sumu vo výške Peňažnej zábezpeky v prospech Objednávateľa bankou/pobočkou zahraničnej banky, so sídlom v Slovenskej republike (ďalej len „**Banková záruka**“) (Peňažná zábezpeka a Banková záruka inde v Zmluve spoločne len ako „**Zábezpeka**“).
2. Zábezpeka slúži na zabezpečenie:
3. riadneho plnenia Predmetu Zmluvy, ako aj všetkých záväzkov Zhotoviteľa, vyplývajúcich zo Zmluvy;
4. nárokov/pohľadávok Objednávateľa voči Zhotoviteľovi, vzniknutých zo Zmluvy počas doby trvania Zmluvy, ako aj po jej ukončení alebo v súvislosti so Zmluvou, a to najmä na zmluvnú pokutu, náhradu škody, na vydanie bezdôvodného obohatenia, alebo v súvislosti s uskutočnením priamych platieb Objednávateľa v prospech priameho subdodávateľa namiesto Zhotoviteľa.
5. Objednávateľ je oprávnený použiť Zábezpeku (alebo jej časť) na uspokojenie akýchkoľvek nárokov/pohľadávok (splatných aj nesplatných) voči Zhotoviteľovi, vyplývajúcich zo Zmluvy (vrátane ich príslušenstva).
6. Zhotoviteľ je povinný zložiť Peňažnú zábezpeku, resp. zabezpečiť platnosť Bankovej záruky (a to aj jej opakovaným vystavením/obnovením/predĺžením) nepretržite po dobu 5 (slovom: piatich) rokov odo dňa nadobudnutia účinnosti Zmluvy.
7. **Banková záruka.** Banková záruka musí byť vystavená v súlade s ustanoveniami § 313 až 322 Obchodného zákonníka, na prvú výzvu bez námietok, neodvolateľná a musí kumulatívne spĺňať všetky nižšie uvedené podmienky:
	* + - na plnenie z Bankovej záruky sa nevyžaduje predchádzajúca výzva Objednávateľa, aby Zhotoviteľ splnil svoj záväzok,
			- banka zaplatí na účet Objednávateľa pohľadávku Objednávateľa krytú Bankovou zárukou do 7 (slovom: siedmich) dní po doručení výzvy Objednávateľa na jej zaplatenie,
			- plnenie záväzku z Bankovej záruky Objednávateľovi nie je podmienené predložením akýchkoľvek dokumentov banke,
			- banka nemôže uplatniť námietky, ktoré by bol oprávnený voči Objednávateľovi uplatniť Zhotoviteľ,
			- banka je povinná plniť svoje povinnosti, keď ju o to písomne požiada Objednávateľ a to doručením výzvy na zaplatenie najneskôr v deň uplynutia platnosti Bankovej záruky.
8. Zhotoviteľ ako úspešný uchádzač je povinný odovzdať Objednávateľovi originál Bankovej záruky, vystavenej v zmysle tohto článku Zmluvy v rámci inštitútu poskytnutia riadnej súčinnosti na uzavretie zmluvy podľa § 56 ods. 10 Zákona o verejnom obstarávaní. Objednávateľ je oprávnený neakceptovať a vrátiť Zhotoviteľovi ako úspešnému uchádzačovi Bankovú záruku späť v prípade, ak nebude spĺňať všetky podmienky, stanovené Zmluvou, resp. Obchodným zákonníkom.
9. V prípade využitia Bankovej záruky alebo jej časti Objednávateľom, bude Zhotoviteľ bez zbytočného odkladu povinný doplniť Bankovú záruku do plnej výšky, podľa bodu 9.4 tohto článku Zmluvy, a to najneskôr do 15 (slovom: pätnástich) dní odo dňa realizácie plnenia z Bankovej záruky v prospech Objednávateľa. Doplnením Bankovej záruky podľa predchádzajúcej vety sa rozumie (na základe dohody s bankou): rozšírenie Bankovej záruky na jej pôvodnú výšku, alebo zriadenie novej Bankovej záruky, pričom Zhotoviteľ alebo banka doručí Objednávateľovi záručnú listinu, ktorou bola Banková záruka rozšírená alebo opätovne zriadená.
10. **Peňažná zábezpeka.** Objednávateľ oznámi (stačí e-mailom na adresu Oprávnenej osoby Zhotoviteľa) do 5 (slovom: piatich) pracovných dní, že si uspokojil svoj nárok/pohľadávku z Peňažnej zábezpeky.
11. V prípade využitia Peňažnej zábezpeky alebo jej časti Objednávateľom, bude Zhotoviteľ bez zbytočného odkladu povinný doplniť Peňažnú zábezpeku do plnej výšky, podľa bodu 9.1 tohto článku Zmluvy, a to najneskôr do 15 (slovom: pätnástich) dní odo dňa realizácie plnenia z Peňažnej zábezpeky v prospech Objednávateľa.

**ČLÁNOK 10.**

**SUBDODÁVATELIA, REGISTER PARTNEROV VEREJNÉHO SEKTORA**

**Subdodávatelia**

* 1. Pre účely tohto článku sa pod pojmom „priamy subdodávateľ“ rozumie subdodávateľ v zmysle § 2 ods. 5 písm. e) Zákona o verejnom obstarávaní.
	2. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich priamych subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy s priamym subdodávateľom a ani jej uzatvorenie nezbavuje Zhotoviteľa žiadneho z jeho záväzkov, vyplývajúcich z tejto Zmluvy.
	3. Zhotoviteľ je oprávnený a zároveň povinný plniť predmet tejto Zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí prílohu č. 3 – Zoznam priamych subdodávateľov tejto Zmluvy (ďalej aj len „**Zoznam priamych subdodávateľov**“ alebo „**príloha č. 3**“) alebo ktorí boli odsúhlasení Objednávateľom v zmysle bodov 10.4, 10.5 alebo 10.6 tohto článku Zmluvy.
	4. Zhotoviteľ je oprávnený počas trvania tejto Zmluvy zmeniť priameho subdodávateľa, uvedeného v Zozname priamych subdodávateľov alebo doplniť nového priameho subdodávateľa do Zoznamu priamych subdodávateľov len s predchádzajúcim písomným súhlasom Objednávateľa. V písomnej žiadosti o udelenie súhlasu je Zhotoviteľ povinný uviesť všetky údaje, uvedené v Zozname priamych subdodávateľov. Objednávateľ písomne upovedomí Zhotoviteľa o svojom rozhodnutí v lehote do 10 (slovom: desiatich) kalendárnych dní odo dňa obdržania úplnej žiadosti o súhlas, v ktorom, v prípade neudelenia súhlasu, uvedie príslušné dôvody.
	5. Ak Objednávateľ zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Zhotoviteľa okamžite požadovať náhradu za priameho subdodávateľa. Zhotoviteľ je povinný žiadosti o náhradu vyhovieť najneskôr do 30 (slovom: tridsiatich) dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu priameho subdodávateľa podľa tohto bodu Zmluvy, nemá vplyv na povinnosť Zhotoviteľa plniť predmet Zmluvy riadne a včas.
	6. Ak počas plnenia tejto Zmluvy dôjde k zmene v priamych subdodávateľoch, Zhotoviteľ je povinný predložiť Objednávateľovi aktuálny Zoznam priamych subdodávateľov do 5 (slovom: piatich) pracovných dní odo dňa uzatvorenia zmluvy s novým priamym subdodávateľom (doplnenie priameho subdodávateľa do zoznamu priamych subdodávateľov) alebo odo dňa skončenia zmluvy s priamym subdodávateľom (vynechanie priameho subdodávateľa zo zoznamu priamych subdodávateľov bez náhrady). Aktuálny zoznam priamych subdodávateľov bude predložený v rozsahu podľa prílohy č. 5. Na požiadanie Objednávateľa je Zhotoviteľ povinný Objednávateľovi preukázať deň uzatvorenia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do 5 (slovom: piatich) pracovných dní odo dňa doručenia žiadosti.
	7. Zhotoviteľ je povinný písomne oznámiť Objednávateľovi akúkoľvek zmenu údajov o priamom subdodávateľovi, a to najneskôr do 10 (slovom: desiatich) dní od kedy sa o zmene dozvedel. Pod pojmom údaje o priamom subdodávateľovi sa rozumie údaje uvedené v prílohe č. 5, zmena právnej formy priameho subdodávateľa, zmena základného imania priameho subdodávateľa, začatie konkurzného konania, reštrukturalizačného konania alebo likvidácie priameho subdodávateľa.
	8. Zhotoviteľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky: a) ruským občanom, spoločnostiam, subjektom alebo orgánom sídliacim v Rusku, b) spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a c) osobám, ktoré v ich mene alebo na základe ich pokynov predkladajú ponuku alebo plnia zákazku. Za týmto účelom Zhotoviteľ (v rámci inštitútu poskytnutia riadnej súčinnosti na uzavretie zmluvy podľa § 56 ods. 10 Zákona o verejnom obstarávaní) predloží k podpisu Zmluvy spolu so zoznamom subdodávateľov aj čestné vyhlásenie, že vyššie uvedené skutočnosti overil pri navrhovaných priamych subdodávateľoch a ani jeden z navrhnutých priamych subdodávateľov nespĺňa vyššie uvedené skutočnosti.

**Register partnerov verejného sektora**

* 1. Pre účely tohto článku sa pod pojmom „subdodávateľ v ktoromkoľvek rade“ rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o RPVS**“), ktorý je partnerom verejného sektora.
	2. Zhotoviteľ vyhlasuje, že ku dňu podpísania Zmluvy a počas celej doby jej platnosti a účinnosti:
		1. je/bude zapísaný v registri partnerov verejného sektora v zmysle Zákona o RPVS,
		2. každý jeho priamy subdodávateľ, ktorý je partnerom verejného sektora a subdodávateľ v ktoromkoľvek rade, je/bude zapísaný v registri partnerov verejného sektora,
		3. jeho konečným užívateľom výhod, zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora a ani subdodávateľa v ktoromkoľvek rade, nie je/nebude osoba uvedená v § 11 ods. 1 písm. c) Zákona o verejnom obstarávaní,
		4. má/bude mať ako partner verejného sektora alebo má/bude mať osoba, ktorá plní povinnosti oprávnenej osoby pre Zhotoviteľa v zmysle § 2 ods. 7 písm. c) Zákona o RPVS (ďalej len „**oprávnená osoba v zmysle RPVS**“), splnené všetky povinnosti, ktoré pre Zhotoviteľa ako partnera verejného sektora alebo pre oprávnenú osobu v zmysle RPVS vyplývajú zo Zákona o RPVS.
	3. Zhotoviteľ je povinný Objednávateľovi písomne oznámiť jeho výmaz z registra partnerov verejného sektora alebo, že jeho konečným užívateľom výhod, zapísaným v registri partnerov verejného sektora, sa stala osoba uvedená v § 11 ods. 1 písm. c) Zákona o verejnom obstarávaní, najneskôr do 5 (slovom: piatich) dní odo dňa vykonania výmazu z registra partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) Zákona o verejnom obstarávaní.
	4. Po dobu omeškania Zhotoviteľa ako partnera verejného sektora alebo oprávnenej osoby v zmysle RPVS so splnením niektorej povinnosti podľa Zákona o RPVS, Objednávateľ nie je v omeškaní s plnením podľa tejto Zmluvy až do splnenia povinnosti Zhotoviteľa, resp. oprávnenej osoby v zmysle RPVS.

**ČLÁNOK 11.**

**DORUČOVANIE**

1. Všetky oznámenia a žiadosti podľa Zmluvy budú urobené v písomnej forme a budú doručené osobne, kuriérom alebo doporučenou poštou príslušnej zmluvnej strane. Za zachovanie písomnej formy sa považuje aj odoslanie žiadosti o vybavenie reklamácie či iných písomností, zasielaných e-mailom podľa Zmluvy na e-mailové adresy, uvedené v Zmluve.
2. Takéto oznámenia, žiadosti a zasielané dokumenty sa budú považovať za doručené:
	1. momentom odovzdania písomnosti osobe oprávnenej prijímať písomnosti za túto zmluvnú stranu na príslušnej adrese alebo momentom odmietnutia prevzatia (v prípade osobného doručenia a doručenia kuriérom) oprávneným zástupcom zmluvnej strany alebo
	2. uplynutím 5. (slovom: piateho) kalendárneho dňa od ich odoslania (v prípade doručovania doporučenou poštou);
	3. písomnosť doručovaná elektronickou poštou (e-mailom) sa považuje za doručenú dňom preukázateľného odoslania písomnosti druhej zmluvnej strane, ktorej je adresovaná, a to na e-mailovú adresu, ktorú táto zmluvná strana na doručovanie určila.
3. Oznámenia, žiadosti a dokumenty, doručené zmluvnej strane počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.
4. Oznámenia, žiadosti a dokumenty, ktoré majú byť zmluvnej strane doručené budú, pokiaľ nie je v tejto Zmluve uvedené inak, zmluvnej strane doručované výlučne na adresu, uvedenú v článku 1. tejto Zmluvy.
5. Osobami poverenými zmluvnými stranami vedením komunikácie v podstatných veciach pri plnení Predmetu Zmluvy, o.i. aj podpisovaním Preberacích protokolov, vystavovaním objednávok a iných dôležitých dokumentov, týkajúcich sa plnenia Predmetu Zmluvy a oznamovaním vady/incidentu budú ich oprávnené osoby:

11.5.1 Objednávateľ je povinný do 5 (slovom: piatich) pracovných dní po nadobudnutí účinnosti tejto Zmluvy vypracovať zoznam oprávnených osôb Objednávateľa, ktoré u Objednávateľa zodpovedajú za preberanie Predmetu Zmluvy, vystavovanie objednávok a nahlasovanie vád/incidentov Predmetu Zmluvy a zaslať ho písomne Zhotoviteľovi.

11.5.2 Zhotoviteľ je povinný do 5 (slovom: piatich) pracovných dní po nadobudnutí účinnosti tejto Zmluvy vypracovať zoznam oprávnených osôb Zhotoviteľa, ktoré u Zhotoviteľa zodpovedajú za odovzdávanie a plnenie Predmetu Zmluvy a ďalej osôb/kontaktov, ktorým budú nahlasované vady/incidenty a tiež adresu pre zasielanie objednávok na služby nadštandardnej podpory a zaslať ho písomne Objednávateľovi.

(inde v Zmluve len „**Oprávnené osoby**“)

Pre vylúčenie pochybností platí, že Oprávnené osoby zmluvných strán nie sú oprávnené Zmluvu meniť ani ukončiť. Oprávnené osoby, ako aj všetky kontaktné údaje, podľa bodu 11.5 tohto článku Zmluvy, môžu Zmluvné strany meniť písomným oznámením doručeným druhej Zmluvnej strane (stačí e-mailom).

1. Oznámenia, žiadosti a dokumenty doručované podľa Zmluvy budú vždy vyhotovené v slovenskom jazyku.

**ČLÁNOK 12.**

**ZACHOVANIE DÔVERNOSTI INFORMÁCIÍ A OCHRANA OSOBNÝCH ÚDAJOV**

* + 1. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto dôverných informácií, ak nie je výslovne dohodnuté inak. Táto povinnosť platí bez ohľadu na ukončenie platnosti a účinnosti Zmluvy. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
		2. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:
1. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva) a všetky ďalšie informácie o zmluvnej strane,
2. ktoré sa týkajú obchodných partnerov zmluvných strán,
3. pre ktoré je stanovený všeobecne záväznými právnymi predpismi platnými a účinnými na území Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, osobné údaje, utajované skutočnosti),
4. ktoré sú výslovne zmluvnou stranou označené ako „dôverné“ alebo iným obdobným označením.
	* 1. Dôverné informácie poskytnuté, odovzdané, oznámené, sprístupnené alebo akýmkoľvek iným spôsobom získané jednou zmluvnou stranou od druhej zmluvnej strany na základe alebo v akejkoľvek súvislosti so Zmluvou môžu byť použité výlučne na účely plnenia Predmetu zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené alebo akýmkoľvek iným spôsobom získané zmluvnými stranami na základe Zmluvy udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Zmluvy. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia Predmetu zmluvy, a to ani po ukončení platnosti a účinnosti Zmluvy, s výnimkou prípadu ich poskytnutia a/alebo odovzdania a/alebo oznámenia a/alebo sprístupnenia odborným poradcom zmluvnej strany (vrátane právnych, účtovných, daňových a iných poradcov alebo audítorov), ktorí sú buď viazaní všeobecnou profesionálnou mlčanlivosťou stanovenou alebo uloženou platnými právnymi predpismi alebo sú povinní zachovávať mlčanlivosť na základe písomnej dohody so zmluvnou stranou.
		2. Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:
5. boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
6. sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
7. majú byť sprístupnené na základe povinnosti stanovenej platnými právnymi predpismi, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti ešte pred sprístupnením týchto informácií,
8. boli získané zmluvnou stranou od tretej strany, ktorá ich legitímne získala, a ktorá nemá žiadnu povinnosť, ktorá by obmedzovala ich zverejňovanie.
	* 1. Každá zmluvná strana bude zachovávať mlčanlivosť ohľadne dôvernej informácie poskytnutej druhou zmluvnou stranou, a to s rovnakou starostlivosťou, s akou zachováva mlčanlivosť o vlastnej dôvernej informácii rovnakej povahy, vždy však najmenej v rozsahu primeranom odbornej starostlivosti. Každá zmluvná strana sa zaväzuje zabezpečiť s využitím technických, organizačných a administratívnych prostriedkov potrebné opatrenia za účelom zamedzenia úniku, zneužitia, poškodenia, zničenia, znehodnotenia, straty alebo odcudzenia dôvernej informácie a je povinná viesť dôverné informácie oddelene od dôverných informácií získaných od akejkoľvek tretej osoby.
		2. Povinnosť mlčanlivosti zmluvných strán ohľadne dôverných informácií podľa Zmluvy trvá aj po skončení Zmluvy. Táto povinnosť prechádza na právnych nástupcov zmluvných strán.

## V prípade porušenia povinnosti mlčanlivosti ohľadne dôverných informácií niektorou zmluvnou stranou, je dotknutá zmluvná strana oprávnená domáhať sa ochrany podľa ustanovení § 53 a nasl. Obchodného zákonníka; tým nie je dotknuté právo poškodenej zmluvnej strany na náhradu škody.

## Osobné údaje sú v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“) údaje týkajúce sa identifikovanej fyzickej osoby alebo identifikovateľnej fyzickej osoby, ktorú možno identifikovať priamo alebo nepriamo, najmä na základe všeobecne použiteľného identifikátora, iného identifikátora, ako je napríklad meno, priezvisko, identifikačné číslo, lokalizačné údaje alebo online identifikátor, alebo na základe jednej alebo viacerých charakteristík alebo znakov, ktoré tvoria jej fyzickú identitu, fyziologickú identitu, genetickú identitu, psychickú identitu, mentálnu identitu, ekonomickú identitu, kultúrnu identitu alebo sociálnu identitu (ďalej len „Osobné údaje“).

## Pokiaľ budú zmluvné strany v súvislosti s uzatvorením a plnením tejto Zmluvy spracúvať aj osobné údaje fyzických osôb z prostredia druhej zmluvnej strany, sú povinné dodržiavať všeobecne záväzné právne predpisy o ochrane osobných údajov, najmä Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a Zákon o ochrane osobných údajov, ako aj iné zákony, nariadenia a štandardy, a to vždy v ich v aktuálnom znení.

## Na strane Objednávateľa je možné kontaktovať osobu zodpovednú za osobné údaje na gdpr@bvsas.sk. V rozsahu, v akom je potrebné Zmluvu alebo nadväzujúce podklady, vrátane v nich uvedených osobných údajov fyzických osôb, evidovať a uchovávať na účely daňovej, účtovnej alebo podobnej evidencie alebo tieto osobné údaje inak spracúvať na účely daňových, účtovných, BOZP a/alebo podobných predpisov, napr. na účely doručenia faktúry príslušnému pracovníkovi druhej zmluvnej strany, je zodpovedajúce uchovávanie a ďalšie spracúvanie osobných údajov nevyhnutné na splnenie príslušnej zákonnej povinnosti zmluvnej strany [podľa čl. 6 ods. 1 písm. c) GDPR]. Zmluvné strany spracúvajú uvedené osobné údaje [podľa čl. 6 ods. 1 písm. f) GDPR], napr. za účelom komunikácie s príslušnými pracovníkmi druhej zmluvnej strany súvisiacej s plnením Zmluvy.

## Zmluvná strana je povinná zabezpečiť, aby boli vykonané všetky príslušné preventívne opatrenia na zaistenie bezpečnosti a predchádzanie poškodeniu, strate alebo zničeniu osobných údajov. Pokiaľ sa osobné údaje jednej zmluvnej strany stanú dostupnými pre neoprávnenú osobu alebo ich takáto osoba získa, druhá zmluvná strana je povinná bezodkladne upovedomiť dotknutú zmluvnú stranu o danom neoprávnenom prístupe a postupovať v súčinnosti s dotknutou zmluvnou stranou pri výkone akýchkoľvek opatrení s cieľom zmierniť následky straty alebo neoprávneného prístupu k osobným údajom. V stanovených prípadoch je zmluvná strana povinná vykonať všetky príslušné opatrenia na zabezpečenie, aby všetci jej zástupcovia a obchodní partneri, konali v súlade s týmto ustanovením pri každom spracovaní osobných údajov, ktoré sú súčasťou Zmluvy.

**ČLÁNOK 13.**

MOŽNOSTI UKONČENIA ZMLUVNÉHO VZŤAHU

1. Táto Zmluva môže byť ukončená, pred uplynutím doby, na ktorú je uzavretá, jedným z nasledovných spôsobov:
2. písomným odstúpením od tejto Zmluvy v prípadoch a za podmienok podľa tejto Zmluvy alebo podľa § 344 a nasl. Obchodného zákonníka;
3. písomnou výpoveďou Objednávateľa aj bez uvedenia dôvodu, s výpovednou lehotou 6 (slovom: šesť) mesiacov, ktorá začína plynúť prvým dňom kalendárneho mesiaca nasledujúceho po doručení písomnej výpovede Zhotoviteľovi;
4. písomnou dohodou zmluvných strán, v ktorej si zmluvné strany vysporiadajú vzájomné záväzky;
5. Za podstatné porušenie zmluvných povinností v zmysle tejto Zmluvy, s právom Objednávateľa okamžite od Zmluvy odstúpiť, zmluvné strany považujú tieto skutočnosti:
6. Zhotoviteľ je v omeškaní s vykonaním ktorejkoľvek časti Diela oproti termínu podľa podbodov 3.2.1 až 3.2.4 článku 3. tejto Zmluvy o viac ako 15 dní;
7. Zhotoviteľ nedodrží viac ako 2-krát lehoty stanovené pre odstránenie vady úrovne „kritická“ („time to response“ a/alebo „time to fix“) podľa prílohy č. 1 tejto Zmluvy;
8. Zhotoviteľ je v omeškaní s poskytnutím ktorejkoľvek služby nadštandardnej podpory podľa príslušnej objednávky o viac ako 15 dní;
9. ktorékoľvek vyhlásenie Zhotoviteľa, uvedené v tejto Zmluve, sa ukáže ako nepravdivé a/alebo nesprávne;
10. Zhotoviteľ alebo oprávnená osoba v zmysle RPVS nemá splnenú niektorú povinnosť podľa Zákona o RPVS;
11. Zhotoviteľ neposkytne Objednávateľovi Dokumentáciu alebo akúkoľvek jej časť v požadovanom rozsahu, a to ani na základe dodatočnej výzvy Objednávateľa doručenej Zhotoviteľovi s určením primeranej lehoty na jej poskytnutie, ktorá nesmie byť kratšia ako 10 dní;
12. v prípade, že nastane niektorý z prípadov podľa § 19 ZVO;
13. na vykonávaní Predmetu zmluvy sa podieľa, resp. podieľal subdodávateľ, ktorý nie je zapísaný v Zozname priamych subdodávateľov alebo ktorý nebol odsúhlasený Objednávateľom v zmysle článku 12. Zmluvy;
14. Zhotoviteľ porušil niektorú z povinností o ochrane, spracúvaní a bezpečnosti osobných údajov a dôverných informácií, uvedených v článku 12. tejto Zmluvy;
15. Zhotoviteľ vstúpil do likvidácie, alebo bol podaný návrh na vyhlásenie konkurzu na majetok Zhotoviteľa alebo bol podaný návrh na povolenie reštrukturalizácie Zhotoviteľa, resp. ak existuje dôvodná obava, že plnenie záväzkov Zhotoviteľa podľa tejto Zmluvy je vážne ohrozené;
16. Zhotoviteľ stratí akékoľvek oprávnenie na poskytovanie služieb, ktoré sa vzťahuje na plnenie Predmetu Zmluvy;
17. Zhotoviteľ poruší ktorúkoľvek z povinností, ktorá je dôvodom na odstúpenie Zhotoviteľa od (i) Zmluvy o spracúvaní osobných údajov (poverenie sprostredkovateľa) v zmysle prílohy č. 4 tejto Zmluvy a/alebo od (ii) Zmluvy o zabezpečení plnenia bezpečnostných opatrení a notifikačných povinností v oblasti kybernetickej bezpečnosti v zmysle prílohy č. 5 tejto Zmluvy;
18. Zhotoviteľ opakovane (aspoň 2x) poruší povinnosť plniť časť Predmetu Zmluvy prostredníctvom kľúčového experta podľa bodov 5.3. až 5.5. Zmluvy a aj napriek prvému upozorneniu Objednávateľa poruší ktorúkoľvek z týchto povinností;
19. Zhotoviteľ na požiadanie Objednávateľa nepreukáže Objednávateľovi splnenie bezpečnostných opatrení podľa bodu 5.22. Zmluvy a/alebo ak tieto opatrenia preukázateľne nedodržiava.
20. Zhotoviteľ ani na základe predchádzajúcej výzvy Objednávateľa nedoplní Bankovú záruku podľa bodu 9.7. alebo Peňažnú zábezpeku podľa bodu 9.9. článku 9 Zmluvy.
21. Zhotoviteľ môže okamžite odstúpiť od tejto Zmluvy v prípadoch podstatného porušenia zmluvnej povinnosti Objednávateľom, pričom za podstatné porušenie sa považuje, ak sa Objednávateľ dostane do omeškania so zaplatením faktúry o viac ako 60 (slovom: šesťdesiat) kalendárnych dní a faktúru nezaplatí ani na základe dodatočnej výzvy Zhotoviteľa na jej úhradu.
22. Právne účinky odstúpenia od Zmluvy nastávajú momentom doručenia písomného oznámenia o odstúpení druhej zmluvnej strane.
23. Odstúpenie od Zmluvy nemá vplyv na povinnosť povinnej strany zaplatiť zmluvnú pokutu pre porušenie povinnosti, ktorej sa odstúpenie (ako aj povinnosť zaplatiť zmluvnú pokutu) týka.
24. Odstúpením od Zmluvy zanikajú všetky práva a povinnosti zmluvných strán v nej upravené, okrem nárokov na náhradu spôsobenej škody, nárokov na zmluvné, resp. zákonné sankcie a úroky, ako aj nároku Objednávateľa na bezplatné odstránenie zistených vád poskytnutých plnení Predmetu Zmluvy, resp. záručných vád a ostatných práv a povinností, ktoré vzhľadom na svoju povahu majú trvať aj po ukončení Zmluvy. V prípade ukončenia Zmluvy z dôvodu odstúpenia od Zmluvy zo strany Objednávateľa, resp. v prípade vypovedania Zmluvy Objednávateľom, má Objednávateľ nárok na vrátenie pomernej časti už uhradenej Kúpnej ceny na príslušný kalendárny rok.
25. Popri nároku zmluvnej strany na odstúpenie od Zmluvy podľa tohto článku Zmluvy, vzniká oprávnenej strane nárok na odstúpenie od objednávky, na plnenie ktorej sa viaže dôvod odstúpenia od Zmluvy, pričom je výlučne na rozhodnutí zmluvnej strany, či si uplatní právo na odstúpenie od Zmluvy alebo právo na odstúpenie od objednávky. Ustanovenia tohto článku Zmluvy o odstúpení od Zmluvy sa primerane použijú aj na odstúpenie od objednávky. Odstúpením od objednávky nie je dotknutá platnosť Zmluvy.
26. Aj po skončení plnenia tejto Zmluvy, sa Zhotoviteľ zaväzuje poskytnúť Objednávateľovi požadovanú súčinnosť (napr. pri koordinácii prác) tak, aby ďalší priebeh plnenia Predmetu Zmluvy nebol žiadnym spôsobom dotknutý a/alebo znemožnený. V opačnom prípade Zhotoviteľ zodpovedá Objednávateľovi za škodu, ktorá mu tým vznikla.

**ČLÁNOK 14.**

**ZÁVEREČNÉ USTANOVENIA**

14.1 Táto Zmluva nadobúda platnosť dňom jej podpisu oprávnenými zástupcami oboch zmluvných strán (ak oprávnení zástupcovia zmluvných strán nepodpíšu túto Zmluvu v ten istý deň, tak rozhodujúci je deň podpisu poslednej zmluvnej strany) a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády SR v zmysle § 47a zákona č. 40/1964 Zb. Občiansky zákonník v znení neskorších predpisov, v spojení so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

14.2 Meniť alebo dopĺňať obsah tejto Zmluvy je možné (za dodržania podmienok stanovených v § 18 Zákona o verejnom obstarávaní) len formou písomných dodatkov, a to na základe vzájomnej dohody oboch zmluvných strán, ak z tejto Zmluvy nevyplýva inak.

14.3 Vzájomné vzťahy zmluvných strán touto Zmluvou neupravené sa riadia príslušnými ustanoveniami Obchodného zákonníka, subsidiárne ustanoveniami Občianskeho zákonníka a ďalšími všeobecne záväznými právnymi predpismi Slovenskej republiky.

14.4 Zhotoviteľ podpisom tejto Zmluvy vyhlasuje, že ku dňu podpísania Zmluvy a počas celej doby jej platnosti a účinnosti:

* nie je v úpadku, tak ako je definovaný v zmysle zákona č. 7/2005 Z. z. o konkurze a reštrukturalizácii a o zmene a doplnení niektorých zákonov;
* neprevedie svoje práva, vyplývajúce z tejto Zmluvy bez predchádzajúceho písomného súhlasu Objednávateľa. V opačnom prípade je takýto prevod práv neplatný;
* spĺňa podmienky účasti, týkajúce sa osobného postavenia podľa § 32 ods. 1 Zákona o verejnom obstarávaní za súčasného rešpektovania § 40 ods. 12 Zákona o verejnom obstarávaní a súčasne sa zaväzuje túto podmienku spĺňať počas celej doby trvania Zmluvy.

14.5 Rozhodné právo je právo Slovenskej republiky, príslušným súdom na rozhodovanie prípadných sporov z tejto Zmluvy je súd Slovenskej republiky.

14.6 Táto Zmluva je vyhotovená v 3 (slovom: troch) vyhotoveniach, z ktorých 2 (slovom: dve) vyhotovenia si ponechá Objednávateľ a 1 (slovom: jedno) vyhotovenie Zhotoviteľ.

14.7 Zmluvné strany vyhlasujú, že Zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, že si Zmluvu si prečítali, jej obsahu porozumeli a na znak súhlasu ju podpisujú.

14.8 Neoddeliteľnou súčasťou tejto Zmluvy sú nasledovné prílohy:

Príloha č. 1 – Technická špecifikácia / Opis predmetu Zákazky

Príloha č. 2 – Cenová kalkulácia

Príloha č. 3 – Zoznam subdodávateľov/Vyhlásenie, že Zhotoviteľ nebude pri realizácií Predmetu Zmluvy využívať kapacity tretej osoby vo forme subdodávok

Príloha č. 4 – Zmluva o spracúvaní osobných údajov (poverenie sprostredkovateľa)

Príloha č. 5 - Zmluva o zabezpečení plnenia bezpečnostných opatrení a notifikačných povinností v oblasti kybernetickej bezpečnosti

Príloha č. 6 – Zoznam kľúčových expertov Zhotoviteľa

V Bratislave, dňa ................ V ...................., dňa ................

**Za Objednávateľa: Za Zhotoviteľa:**

**Bratislavská vodárenská spoločnosť, a.s. vyplní uchádzač**

………………………………….... ……………………………...............

vyplní obstarávateľ (meno, priezvisko, funkcia) vyplní uchádzač (meno, priezvisko, funkcia)

…………………………………....

vyplní obstarávateľ (meno, priezvisko, funkcia)